Ο Ρέντσι θέλει να διαδεχτεί...τον εαυτό του | Η Εφημερίδα των Συντακτών\nMAURIZIO BRAMBATTI / ANSA VIA AP\nΟ Ματέο Ρέντσι δεν κάνει πίσω. Παρά την ήττα στο δημοψήφισμα της 4ης Δεκεμβρίου για τις συνταγματικές αλλαγές, συνεχίζει να προσπαθεί να επιβάλει τη γραμμή του.\nΘέλει να οδηγήσει το κόμμα σε συνέδριο μέσα στους επόμενους δύο ή το πολύ τρεις μήνες, να επανεκλεγεί γραμματέας και να συνεχίσει να εφαρμόζει την πολιτική του γραμμή, υπέρ μιας δυναμικής διεκδίκησης των δικαιωμάτων της Ιταλίας στον διάλογο με την Ευρωπαϊκή Ενωση.\nΑυτή τη φορά, όμως, σε μεγάλο βαθμό δείχνει να λογαριάζει χωρίς τον ξενοδόχο. Η αριστερή μειοψηφία του κόμματος, στη συνεδρίαση της Διεύθυνσης που πραγματοποιήθηκε τη Δευτέρα, είπε ξεκάθαρα στον πρώην πρωθυπουργό ότι δεν προχώρησε στην πρέπουσα αυτοκριτική σε σχέση με το αρνητικό αποτέλεσμα του δημοψηφίσματος και πως με τη βιασύνη του, κυρίως, κινδυνεύει να βλάψει τη χώρα και το κόμμα.\nΩς γνωστόν, ο νέος πρωθυπουργός Πάολο Τζεντιλόνι είναι άνθρωπος της απολύτου εμπιστοσύνης του Ρέντσι. Πρώην υπουργός Εξωτερικών του, δεν χάνει ευκαιρία να αναφερθεί στο έργο της κυβέρνησης του προκατόχου του.\nΤο θέμα, όμως, είναι ότι ο Ματέο Ρέντσι φοβάται πως η παραμονή μακριά από την πραγματική διαχείριση της εξουσίας μπορεί να τον φθείρει και να ενισχύσει τους πολιτικούς του αντιπάλους.\nΓια τον λόγο αυτό αποφάσισε να επιταχύνει την όλη διαδικασία: συνέλευση του κόμματος το ερχόμενο Σαββατοκύριακο, στην οποία βάσει του καταστατικού θα παραιτηθεί για να οριστεί άμεσα η ημερομηνία του έκτακτου συνεδρίου.\nΜέχρι τώρα παρουσιάζονται ως επικρατέστεροι υποψήφιοι για τη Γραμματεία του κόμματος, εκτός από τον ίδιο τον Ρέντσι, ο κυβερνήτης της Νότιας Περιφέρειας της Απουλίας Μικέλε Εμιλιάνο, ο υπουργός Δικαιοσύνης Αντρέα Ορλάντο, ο κυβερνήτης της Περιφέρειας της Τοσκάνης -κατά παράδοση αριστερή περιοχή- Ενρίκο Ρόσι και ο βουλευτής και πρώην κοινοβουλευτικός εκπρόσωπος Ρομπέρτο Σπεράντσα.\nΣτα χαρτιά δεν φαίνεται να έχουν τη δύναμη να αμφισβητήσουν την ηγεσία του πρώην πρωθυπουργού, αλλά το πρόβλημα είναι πολύ βαθύτερο.\nΗ εσωτερική μειοψηφία με σημεία αναφοράς τους Μάσιμο ντ’ Αλέμα, Πιερλουίτζι Μπερσάνι, Τζιάνι Κούπερλο και αρκετούς άλλους, θεωρεί ότι το Δημοκρατικό Κόμμα έχει χάσει την ψυχή και τον ρόλο του, ότι δεν αντιπροσωπεύει πλέον τις ασθενέστερες κοινωνικές ομάδες που υπέφεραν και συνεχίζουν να υποφέρουν λόγω της κρίσης.\nΚάτι που εξηγεί για ποιο λόγο, χθες, ο Μπερσάνι έφτασε να δηλώσει πως «η διάσπαση μέσα στους Δημοκρατικούς στην πραγματικότητα έχει ήδη γίνει και αφορά τον λαό τους».\nΟ δε Μάσιμο ντ’ Αλέμα έχει αναφερθεί επίσημα στη δυνατότητα μια νέα πολιτική δύναμη της ιταλικής Αριστεράς να καταφέρει να κερδίσει πάνω από το 10% των ψήφων.\nΗ πορεία μοιάζει σχεδόν προδιαγεγραμμένη: έκτακτο συνέδριο σε περίπου δυόμισι μήνες, επανεκλογή του Ρέντσι και απόσχιση της εσωκομματικής μειοψηφίας.\nΑυτό θα σημαίνει, βέβαια, ότι το Δημοκρατικό Κόμμα δεν θα μπορεί πλέον να διεκδικήσει την πρωτιά στις εκλογές και θα είναι ουσιαστικά αδύνατον να λειτουργήσει ως κύριο σημείο αναφοράς της ιταλικής πολιτικής σκηνής για τη σύνθεση της όποιας κυβέρνησης.\nΚι αν αλλάξει στάση;\nΕκτός και αν ο Ματέο Ρέντσι αποφασίσει μια αλλαγή στάσης την τελευταία στιγμή, με πραγματικό «άνοιγμα» προς τα αιτήματα της μειοψηφίας, η οποία ζητά πιο έντονο, αριστερό προφίλ, λιγότερο μοναχική ηγεσία και έναν μακρόπνοο σχεδιασμό, για να μπορέσει να ηττηθεί η Δεξιά.\nΟι πιθανότητες να συμβεί κάτι τέτοιο, όμως, είναι σχεδόν ελάχιστες. Στις τόσες αβεβαιότητες της Ιταλίας (από τον εκλογικό νόμο μέχρι την ημερομηνία τον εκλογών και την υιοθέτηση ή όχι έκτακτων δημοσιονομικών μέτρων) προστίθεται τώρα και το θολό τοπίο των Δημοκρατικών, ενός κόμματος σε βαθύτατη κρίση ταυτότητας.\nΟι προβλέψει επιβεβαιώνονται οτι Ματέο Ρέντσι αναγνωρίζει τυπικά την ήττα του δημοψηφίσματος, αλλά οι υποστηρικτές του επιτίθενται στην αριστερή εσωκομματική μειοψηφία. Παίρνοντας τον λόγο στη γενική συνέλευση...


Supergun How-To | iamretro\nΛοιπόν, είχα ζαχαρώσει τον βρυκόλακα που είχε φτιάξει ένα πρίν κάμποσο καιρό. Δεν έδωσα την δέουσα σημασία, γιατί λέω δρακουλίστικα πράγματα είναι αυτά δεν είναι για εμένα. Οπότε πήρα τα σκόρδα μου και ασχολήθηκα με άλλα threads.\nΈλα που όμως το βαμπίρι κάτι παραπάνω ήξερε οπότε....ναμαστεεεεεεεε...\nΓια να μην σας ζαλίζω άλλο, όσοι δεν ξέρετε τι είναι το SuperGun, είναι στην ουσία "Η Arcade Cabinet" για αυτόν που δεν έχει "χώρο" - είναι δηλαδή μια "ξερη" κατασκευή που μας επιτρέπει να παιξουμε JAMMA / Arcade πλακέτες με joystick επιλογής μας (ανάλογα τι έχουμε φτιάξει) και να την συνδέουμε με μια απλή τηλεοράση μέσω SCART. Μια "φορητή" καμπίνα, αν θα μπορούσαμε να την πούμε έτσι.\nΠροσωπικά έχω βρεί ΠΑΡΑ πολλά σχέδια στο διαδίκτυο. Τα περισσότερα κάνουν την εξής λογική : Παίρνουμε ενα τροφοδοτικό που μπορεί να δώσει +5,-5 k +12V, εναν RGB To PAL Converter + ενα JAMMA Harness. Τα συνδέουμε όπως πρέπει και τσουπ....είμαστε έτοιμοι!\nΦυσικά το σχέδιο μπορεί να ξεφύγει και να βάλουμε πολλά πράγματα πάνω, όπως πολλαπλές συνδεσμολογίες για διαφορετικά είδη Joystick, ρυθμιστή στα +5V, ασφάλειες, led οθόνες, χρονιστές, κτλ...\nΟπότε, πάμε στο μεγάλο ερώτημα!\nΒρυκόλακα ΠΩΣ ΣΚ@Τ@ έχεις φτιάξει το δικό σου ; Απο αυτά που είδα ο RGB To PAL COnverter είναι ιδαιίτερα ακριβός και ανεβάζει πολύ το κόστος!\nΑρχηγέ γιατι δεν το κάνεις να βγάζει RGB άμα είναι σε scart για πιο εύκολα μιας και εμείς στην Ευρώπη έχουμε έτοιμη την υποδοχή και μπορείς να περάσεις και ήχο. Εκτός αν θες μόνο VGA υποδοχή.\nΠες τα κι εσύ γιατί κι εγώ το ίδιο λέω! RGB στο SCART και καθάρισες. Δύο Guns έχω κάνει (κι ένα τρίτο στο παρελθόν) και ουδέποτε χρησιμοποιησα converter.. εκτός και αν!!!!.... έχεις μόνο /θέλεις μόνο να το συνδέσεις με vga οπότε βάζεις τον γνωστό Κινέζικο adapter και ξενοιαζεις!\nΩραία. Αφαιρούμε τελείως τον video converter και περνάμε καρφωτά. Έχουμε εικόνα για πυκνωτές/αντιστάσεις που χρειάζονται στα R/G/B ; Βλέπω διάφορα στο ιντερντεζ. Π.χ :\nΕγώ έβαλα τρία trimmer pots των 1Κ στα RGB και 1 των 10Κ στο sync. Παρόλα αυτά αν θα ψάξεις το net θα δεις ότι κάτι μεταξύ 100Ω και 300Ω είναι αρκετό για τα χρώματα.\nΤον ήχο καλύτερα μην τον βάλεις μέσα στο scart παρά να συνδέσεις έναν ξεχωριστό ενισχυτή και ηχείο (προτιμότερο οβάλ) 8Ω στα αντίστοιχα pins, όπως αυτόν που έβαλα στο βαλιτσάκι μου.\nΑκόμη ένα schematic που είχα ως μπούσουλα\nΟκ θα επανέλθω δρυμίτερος my arcade comrades.\nΜιας και νεκροανασταινω ενα πολυ χρησιμο ποστ θελω να προτεινω κατι που διαβασα στο ιντερνετ και μπορει να ειναι πολυ χρησιμο για οσους θελουν να φτιαξουν ενα supergun που ομως οταν συνδεεται μεσω scart να αλλαζει αυτοματως το καναλι της crt τηλεορασης στο AV χωρις την δικια μας παρεμβαση.Χωρις να ξερω πολλα περισσοτερα διοτι τωρα το κοιταω και εγω,μπορεις να χρησιμοποιησεις ενα πιν στο scart που αναλογα ποσα volt θα εχει θα αλλαζει αυτοματα το καναλι της τηλεορασης (νομιζω οτι ειναι το pin 8 ή το 12 ) αλλα θελει μεγαλη προσοχη μην γινει λαθος.Αν μπορει καποιος που γνωριζει ας μας διαφωτισει.\nΕδω ενα λινκ\nΤο scart pin 8 είναι. Έτσι έχω κάνει κι εγώ το δικό μου, αλλά δεν έχω βάλει 12V όπως δείχνουν τα διαγράμματα παραπάνω. Τα 5V φτάσανε και περισσέψανε για τις δικές μου τηλεοράσεις. Νομίζω εξαρτάται από την TV


Έγινε καπνός... το μέτρο της απαγόρευσης καπνίσματος | Αγώνας της ΚρήτηςΑγώνας της Κρήτης\nΒρίσκεστε εδώ: Αρχική / Ελλαδα / Έγινε καπνός… το μέτρο της απαγόρευσης καπνίσματος\nΈγινε καπνός… το μέτρο της απαγόρευσης καπνίσματος\nΣτους νόμους που υπάρχουν, εφαρμόζονται για λίγο και μετά περνούν στη λήθη ανήκει και το άρθρο 3 του Ν.3730/2008, “όπου, από 1ης Ιουλίου 2009, απαγορεύεται πλήρως το κάπνισμα και η κατανάλωση προϊόντων καπνού σε όλους τους κλειστούς δημόσιους χώρους. Το θυμάστε; Με όλα τα ρεπορτάζ που καταλάμβαναν για μήνες τηλεοπτικό χρόνο και έντυπο χώρο. Τώρα από το 2012 είναι σαν να καταργήθηκε. Τα τασάκια επέστρεψαν και η υπομονή των θεριακλήδων δεν κράτησε για πολύ.\nΣύμφωνα με τον προϊστάμενο της Δημοτικής Αστυνομίας Γιάννη Καραντωνάκη οι έλεγχοι συνεχίζονται ίσως σε χαλαρότερους ρυθμούς, ενώ η επιχειρήσεις έχουν βρει τρόπους να ξεγελούν το νόμο με τασάκια σαν γλαστράκια και κεράκια.\nΠαράλληλα, εκτός από τα πρόστιμα που επεβλήθησαν το προηγούμενο διάστημα, το ζητούμενο είναι η υγεία του καπνιστή. Σύμφωνα με τους πνευμονολόγους οι πολλοί καπνιστές συνεχίζουν ακάθεκτοι και δεν πτοήθηκαν από τις αυξήσεις στις τιμές του καπνού.\nΟι γιατροί καλούν τους καπνιστές να ζητήσουν βοήθεια για να διακόψουν τη βλαβερή αυτή συνήθεια καθώς η Χ.Α.Π. ολοένα και αυξάνεται στη χώρα μας.\nΠροηγουμενο αρθρο Οι εργαζόμενοι παίρνουν τον έλεγχο της Βιομηχανικής Μεταλλευτικής\nΕπομενο αρθρο Ξυνίδης σε Βενιζέλο: γίναμε συνιστώσα της ΝΔ


Viva La Revolucion: "Μετανοημένα" Απολειφάδια,,, Σας πήραμε Χαμπάρι,,,\n"Μετανοημένα" Απολειφάδια,,, Σας πήραμε Χαμπάρι,,,\nΣυνεχίζουμε... k Για Να Μην Μπορούν\nΝα Τα Εφαρμόσουν !!!\n«Είμαστε εδώ και συνεχίζουμε με το κεφάλι ψηλά!\nΔεν θα τους κάνουμε τη χάρη! Δεν θα προσκυνήσουμε τα συμφέροντα του κεφαλαίου, ούτε θα αποδεχτούμε να ματώνουμε γι' αυτά. Καμιά ηττοπάθεια, κανένας συμβιβασμός! Με αισιοδοξία και πίστη στο δίκιο μας, θα τους αντιμετωπίσουμε!\nΟ επόμενος γύρος αντιλαϊκών μέτρων προετοιμάζεται!\nΜπροστά μας έχουμε ένα καυτό καλοκαίρι παραγωγής αντιλαϊκών νομοσχεδίων. Η κυβέρνηση ΣΥΡΙΖΑ - ΑΝΕΛ με μπαράζ νομοθετημάτων εντείνει την επίθεση ενάντια στο λαό προς όφελος των επιχειρηματικών ομίλων και αυτοί εκφράζουν την ικανοποίησή τους, βάζοντας ταυτόχρονα στο τραπέζι και νέες απαιτήσεις.\nΥπάρχει, όμως, και ο δρόμος της νίκης!\nΕίναι ο δρόμος του καθημερινού και σκληρού αγώνα με στόχο και προοπτική την αποφασιστική αναμέτρηση με τους εκμεταλλευτές του μόχθου μας και την ανατροπή της αντιλαϊκής πολιτικής τους. Για να επιβάλλουμε το δίκιο μας, να χαράξουμε το δικό μας δρόμο ανάπτυξης και ευημερίας, χωρίς μνημόνια κι αφεντικά.\nΗ εργατική τάξη, οι αυτοαπασχολούμενοι, η νεολαία, η φτωχή αγροτιά να δυναμώσουν τους αγώνες και τη συμμαχία τους.\nΛαϊκό μέτωπο πάλης και αντεπίθεσης παντού.\nΑπ' τo: http://www.902.gr/eidisi/ergatiki-taxi/97833/deite-vinteo-toy-pame-apo-toys-prosfatoys-apergiakoys-agones\nΕτικέτες 902 πόρταλ, Απο Δω κ Μπρος, Μετανοημένα Απολειφάδια, Stelios Kanakis


Διεθνείς συσχετισμοί και κυβερνοπειρατεία - lastpoint.gr\n21/03/2021 19/03/2021 0 Σχόλια\tΑΝΤΩΝΙΑΔΗΣ, ΑΠΟΨΕΙΣ, ΤΕΧΝΟ0ΛΟΓΙΑ\nΉδη οι συγκρούσεις στον κυβερνοχώρο δημιουργούν τεχνολογικούς και γεωπολιτικούς κινδύνους που δεν έχουν ιστορικό προηγούμενο. Εκατοντάδες εκατομμύρια άνθρωποι εργάζονται, σπουδάζουν, διασκεδάζουν, κάνουν τις αγορές τους και περνάνε τον χρόνο τους μπροστά στην οθόνη ενός υπολογιστή, λόγω των περιοριστικών μέτρων που έφερε η πανδημία του Covid-19.\nΗ σχεδόν πλήρης ενοποίηση οικίας, σχολείων και εργασιακών χώρων έχει εξελιχθεί στον απόλυτο εφιάλτη των υπηρεσιών ασφαλείας αλλά και των πολυεθνικών εταιρειών που δραστηριοποιούνται στον τομέα της πληροφορικής. Καθώς οι λιγότερο ασφαλείς οικιακοί χώροι εκθέτουν περισσότερο τα δίκτυα πληροφορικής στις κυβερνοεπιθέσεις.\nΤαυτόχρονα η θεαματική αύξηση των “έξυπνων” συσκευών που συνδέονται με το διαδίκτυο και τα δίκτυα 5G, ανοίγει νέα πεδία δράσης στους κυβερνοπειρατές προσφέροντας νέους και πιο συχνά ευάλωτους στόχους επιθέσεις.\nΣτο αμιγώς γεωπολιτικό πεδίο, οι κυβερνήσεις λόγω της αμοιβαίας καχυποψίας αρνούνται να συμφωνήσουν σε κοινά αποδεκτούς κανόνες για την συμπεριφορά των κρατών και τις μεθόδους κρατικού ελέγχου στο διαδίκτυο και ευρύτερα στον κυβερνοχώρο. Αντίθετα εξακολουθούν να υποστηρίζουν τις παραδοσιακές μεθόδους κυρώσεων εναντίον όσων θεωρούν υπεύθυνους για κυβερνοεπιθέσεις σε βάρος τους.\nΓια τις ώριμες Δημοκρατίες της δύσης και τα ευρύτερα συστήματα ασφαλείας που έχει δομήσει ο δυτικός κόσμος πέρα από τους μοναχικούς λίγους και του κυβερνοχώρου και τους κυβερνοτρομοκράτες. Υπεύθυνες για τις κυβερνοεπιθέσεις είναι οι αυταρχικές αναθεωρητικές δυνάμεις όπως η Ρωσία, η Τουρκία, το Ιράν, η βόρεια Κορέα και η Κίνα.\nΗ νέα διακυβέρνηση Μπάιντεν έχει εγκαταλείψει την πολιτική ενδοτισμού απέναντι στην Ρωσία που είχε υιοθετήσει η προκάτοχος της Ντόναλντ Τραμπ, που στην ουσία επέτρεψε στην Μόσχα να εφαρμόζει στρατηγική υβριδικού πολέμου σε βάρος γειτονικών της κρατών στην ανατολική Ευρώπη.\nΝομοτελειακά η στρατηγική ανάσχεσης της ρωσικής πολιτικής επέκτασης που υιοθετεί πλέον η Ουάσινγκτον θα αγγίξει και τον κυβερνοχώρο δημιουργώντας ένα ακόμα πεδίο αντιπαράθεσης.\nΠαράλληλα η Κίνα υιοθετεί επιθετική στρατηγική επιτυγχάνοντας υπεροχή στο πεδίο των υπερυπολογιστών με τον νέο οπτικό-κβαντικό υπολογιστή που κατασκεύασε.\nΣυμπερασματικά τα πεδία του διαδικτύου και ευρύτερα του κυβερνοχώρου που λειτουργούν αθροιστικά με τις εξελίξεις στο διάστημα και την διαστημική τεχνολογία αποτελούν ένα νέο και δυναμικά μεταβαλλόμενο πεδίο διεθνούς ανταγωνισμού που εστιάζει κυρίως στις πλήρως ενοποιημένες έννοιες της άμυνας των πληροφοριών, της άμυνας και της ασφάλειας με απρόβλεπτες συνέπειες για τις διεθνείς ισορροπίες.\n← Η ΕΛΛΑΔΑ μέσα μας!\nΤολμηρά: Στροφή… αριστερά! →


28 Απρ · Antonis Pashalis · No Comments\nΔιάκριση και βράβευση μαθητών μας στον Διεθνή Μαθηματικό Διαγωνισμό «Καγκουρό 2017».\nΕπίσκεψη μαθητών Ε΄και Στ’ τάξης στο ΕΛΒΑΛ – Κέντρο Ανακύκλωσης Αλουμινίου\nΟι μαθητές της Ε΄ και Στ τάξης του Σχολείου μας επισκέφτηκαν το ΕΛΒΑΛ – Κέντρο Ανακύκλωσης Αλουμινίου. Το πρόγραμμα που παρακολούθησαν είχε στόχο του να τους μετατρέψει σε πρεσβευτές ανακύκλωσης, αλλά και να κατανοήσουν βιωματικά τις αρχές της διαχείρισης απορριμμάτων στην καθημερινή ζωή τους.\n7 Απρ · Antonis Pashalis · No Comments\nΣήμερα είχαμε τη χαρά και την τιμή να φιλοξενήσουμε στο σχολείο μας τη συγγραφέα κα Ελένη Δικαίου με αφορμή την ανάγνωση του βιβλίου της: «Η κοιλάδα με τις πεταλούδες» από τους μαθητές της Ε΄ τάξης στο πλαίσιο υλοποίησης της δράσης «Βιβλιοφιλία». Η κα Δικαίου αρχικά μας έδειξε ένα βίντεο που αναφερόταν στη λίμνη Κάρλα, και …\n6 Απρ · Antonis Pashalis · No Comments\nΣήμερα τα τρία τμήματα των παιδιών του νηπιαγωγείου με μεγάλη μας χαρά επισκεφτήκαμε το Δημοτικό σχολείο μας! Η χορωδία του σχολείου μας υποδέχθηκε με ένα υπέροχο τραγούδι και η ξενάγησή μας ξεκίνησε. Με τους φίλους μας από την Α΄ Δημοτικού φτιάξαμε πασχαλινά κουλουράκια, στολίσαμε κόκκινα αυγά και ανταλλάξαμε κάρτες! Στην αίθουσα των καλλιτεχνικών φτιάξαμε μια …\nΤην Τρίτη 4-4-2017, οι μαθητές της Β΄ και Γ΄ τάξης του Σχολείου μας επισκέφτηκαν το Αττικό Ζωολογικό Πάρκο, όπου σε μια όμορφη περιήγηση , γνώρισαν διάφορα είδη ζώων καμηλοπαρδάλεις, λεμούριους, αρπακτικά πτηνά, ερπετά και είχαν τη δυνατότητα να έρθουν σε επαφή με κάποια από αυτά. Τέλος, είχαν την ευκαιρία να γνωρίσουν τα χαρακτηριστικά και τις …\n«Κόκκινη κλωστή, δεμένη, στην ανέμη τυλιγμένη, δώσ’ της κλώτσο να γυρίσει, παραμύθι ν’ αρχινίσει»… …τραγουδάμε κάθε μέρα και διαβάζουμε το αγαπημένο μας βιβλίο στην τάξη! Ήρθε όμως η γιορτή του βιβλίου κι εμείς για να το τιμήσουμε παίξαμε, παρουσιάσαμε το βιβλίο που αγαπάμε, γράψαμε τα συναισθήματά μας γι’ αυτά, φτιάξαμε το δικό μας βιβλίο, …\n3 Απρ · Antonis Pashalis · No Comments\nΣήμερα Δευτέρα 3/4/2017 η συγγραφέας κα. Λίνα Λυχναρά επισκέφτηκε το σχολείο μας και είχαν την ευκαιρία οι μαθητές της Ε΄ και ΣΤ΄ τάξης να τη συναντήσουν από κοντά, να συνομιλήσουν μαζί της και να ζήσουν μια μοναδική εμπειρία με μία συγγραφέα. Η συνάντηση πραγματοποιήθηκε στο θέατρο του σχολείου μας στα πλαίσια της δράσης «Βιβλιοφιλία». Η …


Aπό τις διδαχές του Οσίου Ανθίμου της Χίου\nΗ αγαθότης του Θεού, αδελφές, είναι τόσον πλουσία εις χάριτας, ώστε γυρεύει αιτία να ελεήση τον άνθρωπον. Η χάρις του Θεού είναι έτοιμη κάθε στιγμή να κάμη αντανάκλαση μέσα στην καρδία του ανθρώπου και να του δώσει μόρφωση, να του δώσει χάρη και έλεος, θέλει όμως να της δoθή αφορμή...\nΤόσο πολύ τον αγαπά ο Θεός τον ανθρώπoν, ώστε δεν περιγράφεται η αγάπη Του. Δεν εξεχώρησε ποτέ τον δίκαιον από τον αμαρτωλόν, δεν έκαμε σύγκρισιν ποτέ πονηρού και αγαθού. Καθώς η μέλισσα, εάν ευρεθή ένας βώλος ζάχαρη ή τίποτα άλλο γλυκό πάνω σε ένα σωρό κοπριά, δεν την νοιάζει εκείνην πως είναι πάνω σε ακάθαρτα, παρά θα πάη πάνω από την κοπριά να παραλάβη τη ζάχαρη ή ο,τιδήποτε άλλο είδος, από τα οποία θα κατασκευάση κατόπιν εκείνη το μέλι. Ούτω πως και η αγαθότης του Θεού δεν βλέπει πού βρίσκεται ο άνθρωπος, στην αμαρτία ή στην αρετή στην καλωσύνη ή στην κακία. Βλέπει μόνον την στιγμήν εκείνη που πλησιάζει κοντά Του, δεν σε αποστρέφεται για την πρώτη σου ζωή, αλλά σε δέχεται για την στιγμήν εκείνην της επιστροφής σου. Διότι ίσως να έκλαυσες την στιγμήν εκείνην, ίσως να εθρήνησες, ίσως να έβαλες ένα λογισμόν μετανοίας και να εζήτησες συγχώρησιν από τον Θεόν.\nΔεν βλέπει την ακαθαρσίαν του ανθρώπου, βλέπει την δική του ευσπλαχνίαν, βλέπει την συμπάθειάν του και νικάται, διά να ρίξη έλεος εις τον αμαρτωλόν. Γίνεται αντανακλάσις της χάριτος; όπως έγινε και πάνω στον Σταυρό για τον ληστήν. Το βλέμμα του ληστού είλκυσε την μορφήν του Χριστού μέσα στην καρδιά του. Διότι το βλέμμα εκείνο ήταν ικετευτικό, γεμάτο πόνο και μετάνοια και του είπε ένα λόγο γλυκό, που δεν ακούσθηκε γλυκύτερος εις όλον τον κόσμον, “Μνήσθητί μου, Κύριε”, του είπε, “όταν έλθης εν τη βασιλεία Σου”. Θυμήσου και μένα, Χριστέ μου, όταν πας στη βασιλεία Σου!”.\nΜήπως και εμείς, αδελφές, δεν μοιάζωμεν καμμιά φορά με τον ληστήν; Είμεθα όλο στολισμένοι με χάριτας; Δεν έχομεν ακάθαρτα και αμαρτίες; Δεν μολύνομεν κάθε λίγο τας ψυχάς μας; Δεν βλέπομεν τον πλησίον μας με κακία; Δεν κρίνομεν και κατακρίνομεν; Δεν οργιζόμεθα, δεν φθονούμεν, δεν συκοφαντούμεν; Αλλα μήπως ο Θεός για όλα αυτά μας παραπέμπει; Μήπως εάν ημείς είμεθα ακάθαρτοι, εάν είμεθα μοχθηροί και κακότροποι, εκείνος μας οργίζεται; Μας μισεί; Όχι. Με αυτά τα ακάθαρτα χείλη που έχομεν, δέχεται και τον δοξολογούμεν; Μ’ αυτά τα ρερυπωμένα μας εντόσθια, δέχεται και τον γευόμεθα, με αυτά τα αμαρτωλά μας χέρια και πόδια μας κρατεί στη ζωή.\nΠόσα σφάλλει κάθε ημέραν η ανθρωπότης εις τον Θεόν! Και όμως εκείνος ποτέ δεν μας οργίζεται, ποτέ δεν μας ρίχνει κακία ποτέ! Ποτέ! Τον βλασφημούμεν, τον παροργίζομεν, τον μουτζώνομεν, τον ξανασταυρώνομεν και εκείνος πάλι μας υπομένει, πάλι μας αγαπά. Διότι είναι ο Θεός ελέους, είναι Θεός αγάπης, Θεός της ευσπλαχνίας. Για όλα αυτά τα ακάθαρτα, τα οποία του προσφέρoμεν ημείς, εκείνος μας προσφέρει έλεος και παρηγοριά. Ποτέ δεν συχαίνεται ο Θεός κανέναν μας. Μόνο ο άνθρωπος είναι σκληρός, μόνον ο άνθρωπος δεν υπομένει ο ένας τον άλλον, παρά κρίνει και κατακρίνει και συκοφαντεί και κατηγορεί και ζητεί να βλάψει και να καταστρέψει και να αδικήση τον άλλον.\nΟ Θεός όμως δεν κάμνει έτσι - όλο φροντίζει πως να βοηθήσει τον ανθρώπoν, όλο ζητεί να του δίδη χείρα βοηθείας. Πότε έναν πνευματικόν φανερώνει να τον συμβουλέψη, πότε κανέναν άγγελoν να τον φωτίση, πότε κανένα λογισμό καλό του βάζει, πότε μια έμπνευση θεϊκή του φέρνει, άλλοτε κανέναν ανθρώπoν καλόν του παρουσιάζει και του δίνει μια παρηγοριά.\nΜη λησμονάτε, αδελφές, ότι τυχαίνομεν και μεις σε ώρες και σε στιγμές που λυπάται ο ένας τον άλλον. Να λυπούμαι εγώ εσάς και σεις εμένα, να λυπάται η μία την άλλην σας. Δεν έχομεν ανάγκη να λέμε για τον άλλον κόσμον. Όταν βλέπετε τα λάθη μου να λέτε: στιγμή είναι και ας συμπαθήσωμεν, και να δείχνετε συμπάθεια, αδελφές, όπως έδειξε ο Παύλος για τους Εβραίους και έλεγε: “Πάτερ, μη στήσης αυτoίς την αμαρτίαν ταύτην”. Έτσι να λέτε εσείς για μένα και εγώ για σας. Εγώ μπορεί να δείξω καμμιά φορά ότι στενοχωρούμαι μαζί σας και να σας μαλώνω καμμιά φορά, πάλι για το καλό σας. Έπειτα όμως πηγαίνω πιο εκεί και ο Θεός το γνωρίζει τι λέγω. Αoράτως ακούει ο Θεός τι λέγω: “συγχώρεσέ την, Θεέ μου, άνθρωπος είναι και αυτή, πλασμένη από το ίδιο πλάσμα που είναι πλασμένος όλος ο κόσμος και σύρεται και αυτή από τα ίδια πάθη και τυραννιέται και βασανίζεται, μην της συνορισθής - συγχώρεσέ την”.\nΚαι σεις, αδελφές, συμπάθεια να έχετε η μία για την άλλη σας. Όχι με μίσος και έχθρα, όχι με φθόνον και κακία, όχι με πονηρία και σκληρότητα ψυχής και απανθρωπιά. Παρά με συμπάθεια, με μακροθυμία, με καρτερία, με σπλάγχνα οικτιρμών και φιλανθρωπίας ο ένας για τον άλλον μας. Σήμερα είσαι συ, αύριο εγώ, τώρα σφάλλει ο ένας, σε λίγο ο άλλος. Kάθε στιγμή μας συγχωρεί ο Θεός. Kαι μεις να συγχωρούμεν αλλήλους μας, και μεις να κλαύσωμεν και να θρηνήσωμεν και να λυπηθούμεν και να συμπονέσωμεν και να παρακαλέσωμεν τον Θεόν για το σφάλμα του αδελφού μας. Αυτή είναι η μεγαλυτέρα αρετή. Όσες αρετές και αν έχης, όσα καλά έργα κα προσευχές και αγαθοεργίες και αν κάμης, όλα τα υπερβαίνει, εάν πης έναν λόγο: Θεέ μου, συγχώρεσε τον αδελφόν μου για ό,τι μου έκαμε.\nΟ Άγιος Άνθιμος της Χίου ο Θαυματουργός\nIερά Mονή Παναγίας Βοήθειας Χίου


Μαργκώ - Βιβλιοχαρτοπωλείο Άνεμος\nΛίγο πριν την Καταστροφή του ’22, η Μαργκώ υποτάσσεται στη θέληση του συζύγου της, και μετακομίζουν στην Αλεξάνδρεια της Αιγύπτου. Η εξωτική Αλεξάνδρεια όμως, όπως την είχε φανταστεί, αποδεικνύεται εφιάλτης. Μέσα από μια σειρά απρόσμενων εξελίξεων, η ζωή της καταρρέει, κι έτσι το 1926, μόνη και χωρίς χρήματα, φτάνει στο Παρίσι αναζητώντας τη χαμένη μητέρα της. Δύο άντρες θα βρεθούν στον δρόμο της, που θα τη διεκδικήσουν με πάθος. Η επιλογή της θα είναι δύσκολη και μοιραία, αναγκάζοντάς τη να παλέψει με νύχια και με δόντια για την αξιοπρέπεια και τη ζωή της.


H κιτς ιταλική φιλανθρωπία – Citizen\nH κιτς ιταλική φιλανθρωπία\nApril 3, 2012 Κώστας Γιαννακίδης\nΣτην ωραία εποχή του ψυχρού πολέμου, όταν η αγωνία είχε δράματα με ραδιενέργεια, κάποιοι Έλληνες δήμαρχοι αποφάσισαν να πάρουν την ιστορία στα χέρια τους. Παρεμβαίνοντας στην κούρσα των εξοπλισμών, απαγόρευσαν την εγκατάσταση πυρηνικών κεφαλών στα όρια των Δήμων τους. Δεν είναι πλάκα, συνέβη. Στη Θεσσαλονίκη, στη διασταύρωση των οδών Κατσιμίδου και Αγίου Δημητρίου υπήρχε επιβλητική η πινακίδα: «Δήμος Τριανδρίας Αποπυρηνικοποιημένη Ζώνη». Βέβαια οι κεφαλές που μονίμως απειλούν την Τριανδρία δεν είναι πυρηνικές, αλλά εντελώς ατομικές, ανήκουν σε φίλους του ΠΑΟΚ που διασχίζουν τον Δήμο αναζητώντας πάρκινγκ, πηγαίνοντας προς την Τούμπα.\nΩστόσο στην εποχή των κινημάτων ειρήνης τέτοιες πινακίδες προκαλούσαν σεβασμό αντίστοιχο αυτού που αποδίδεται σε επαναστατικό λάβαρο. Ελεύθερη από πυρηνικά ήταν και η πόλη της Λάρισας. Επιλογή εξόχως συμβολική αφού στην πόλη βρίσκεται το στρατηγείο του ΝΑΤΟ. Ακόμα και αν ο Λευκός Οίκος αποφάσιζε να φυτέψει «Πέρσινγκ» στον κάμπο, η σθεναρή αντίδραση της δημοτικής αρχής θα απέτρεπε το πυρηνικό μακελειό.\nΑλλά όλα αυτά είναι ταπεινό υστερόγραφο κάτω από τις υπογραφές του δημάρχου Αθηναίων Δ. Αβραμόπουλου και του δημάρχου Σπαρτιατών Δ. Ματάλα, με τις οποίες τερματίστηκε ο Πελοποννησιακός πόλεμος. Γενικώς η Τοπική Αυτοδιοίκηση λειτουργεί συχνά ως γέφυρα μεταξύ του θεάματος και των θεσμών, ως αλυσίδα που έχει στη μία άκρη τη γραφικότητα και στην άλλη μία πιο σοβαρή προσέγγιση των πραγμάτων.\nΤις τελευταίες μέρες γίνεται λόγος για μία συγκινητική πρωτοβουλία που ανέλαβαν δύο Ιταλοί δήμαρχοι, οι οποίοι διαθέτουν τμήμα των απολαβών τους υπέρ του Ελληνικού Ερυθρού Σταυρού. Για την ακρίβεια δεν έχει διευκρινιστεί αν διέθεσαν από ένα μισθό, αν διαθέτουν όλους τους μισθούς τους ή ένα ποσοστό τους. Όπως και να έχει, ακόμα και και ένα ευρώ να διέθεσαν, η κίνηση τους διεκδικεί τις ευχαριστίες μας. Το πρόβλημα αρχίζει με την απόφαση των δημάρχων να δημιουργήσουν και σχετικό κόμβο στο internet. Διότι, πράγματι, μόλις δεις το site, θα επιδοκιμάσεις την επιλογή του Ελληνικού Ερυθρού Σταυρού ως αποδέκτη της βοήθειας: χρειάζεσαι άμεση ιατρική βοήθεια. Δεν είναι απλώς η επιτομή του κιτς. Είναι αυτό που βλέπει η Τασούλα στη διαφήμιση και μονολογεί: «tragic»\nΚαι όμως, ο ελληνικός Τύπος υποδέχθηκε με ενθουσιασμό και συγκίνηση το forgreece.eu. Μα, σας παρακαλώ, δείτε το. Είναι ένα site αργό, με άθλια γραφικά και ακόμα πιο άθλια γλώσσα αφού για την περιγραφή της πρωτοβουλίας στα ελληνικά και στα αγγλικά χρησιμοποιήθηκε σύστημα αυτόματης μετάφρασης. Τα πράγματα γίνονται χειρότερα, όταν διακρίνεις στα αριστερά το λογότυπο της Γενικής Γραμματείας Αποδήμου Ελληνισμού του ΥΠΕΞ. Είναι δυνατόν να υποστηρίζει το ΥΠΕΞ τη διενέργεια ενός κακόγουστου εράνου υπέρ του ελληνικού Ερυθρού Σταυρού; Και, αλήθεια, έχει περιπέσει σε τέτοια ανέχεια ο Ερυθρός Σταυρός ώστε προσδοκά έσοδα από τον έρανο δύο Ιταλών δημάρχων; Τουλάχιστον αν οι άνθρωποι χρειαστούν ποτέ νοσηλεία, ας τους περιθάλψουμε στο Ερρίκος Ντινάν… Στο site υπάρχει και το λογότυπο της Ομοσπονδίας Ελληνικών Κοινοτήτων Ιταλίας. Αν όντως υπάρχει συμμετοχή, ας αναλάβει ένα εκλεκτό μέλος να γράψει το κείμενο σε σωστά και ευανάγνωστα ελληνικά. (Τη Δευτέρα το βράδυ το κείμενο στα ελληνικά είχε αποσυρθεί)\nΒέβαια για να είμαι ειλικρινής, δεν αποκλείω όλοι αυτοί να μην έχουν την παραμικρή ιδέα. Το ΥΠΕΞ, ο Ερυθρός Σταυρός και οι Ελληνικές Κοινότητες Ιταλίας να είναι θύματα της έπαρσης των δημάρχων που μεταμφιέζεται σε άδολη φιλανθρωπία και συγκινεί τα μέσα ενημέρωσης, ιδιαίτερα στην Ελλάδα. Ευτυχώς δεν συγκινεί τους, ελάχιστους ελπίζω, επισκέπτες του site. Μέχρι το απόγευμα της Δευτέρας είχαν συγκεντρωθεί 103 ευρώ. Το πρωί της Τρίτης το ποσό είχε ξεπεράσει τις 2.000 ευρώ. Θαύμα.\nPrevious Article H ώρα του σοφού λαού\nNext Article Πριν τελειώσει ο κόσμος


Κηπευτικά Aγίου Γεωργίου: Πώς θα συλλέξουμε σπόρους από ώριμη ντομάτα.\nΕίναι εύκολο να συλλέγουμε τους δικούς μας σπόρος ντομάτας. Με αυτόν τον τρόπο εξοικονομούμε χρήματα, αλλά ο σημαντικότερος λόγος είναι ότι οι σπόροι που θα έχουμε την επόμενη χρονιά θα είναι βιολογικοί δεδομένου ότι στην καλλιέργεια των λαχανικών μας δεν βάζουμε κανένα είδος λιπάσματος.\n-Παίρνουμε τις πιο ώριμες ντομάτες από το φυτό μας τις κόβουμε στην μέση και μια μία τα στύβουμε σε ένα γυάλινο\nδοχείο ή ποτήρι.\n-Αφήνουμε το δοχείο, με τα ζουμιά και τους σπόρους για περίπου δύο μέρες σε ένα σκιερό μέρος, και περιμένουμε να ανατηχθούν μύκητες.\n-Μέτα από δύο μέρες όταν δούμε, να έχει σχηματιστεί ένα λευκό πέπλο, τότε είμαστε έτοιμοι για να ξεχωρίσουμε τους χαλασμένους σπόρους και να ξεπλύνουμε τους ζωντανούς.\n-Πετάμε το πέπλο που έχει σχηματιστεί στην επιφάνεια και γεμίζουμε το δοχείο με νερό. Περιμένουμε λίγο να κάτσουν οι καλοί σπόροι στο πάτο του δοχείου και οι χαλασμένοι μαζί με τα σκουπίδια θα μείνουν στη επιφάνεια.\n-Αδειάζουμε προσεχτικά το νερό έτσι ώστε να πετάξουμε τα σκουπίδια που υπάρχουν στην επιφάνια και να μείνουν μόνοι οι σπόροι στον πάτο του δοχείου.\n-Επαναλαμβάνουμε την παραπάνω διαδικασία 2 έως 3 φορές μέχρι να καθαρίσει το νερό στο δοχείο έχοντας τους σπόρους στον πάτο.\n-Στην συνέχεια σουρώνουμε και τοποθετούμε τους σπόρους σε ένα σκιερό μέρος για 6 έως 7 μέρες περίπου, μέχρι να στεγνώσουν καλά (να μην είναι κολλημένοι μεταξύ τους). Τέλος τους βάζουμε σε ένα σακουλάκι και γράφουμε απέξω την ημερομηνία και την ποικιλία της ντομάτας.\nΟι σπόροι μας είναι έτοιμοι για να τους φυτέψουμε την επόμενη χρονιά.\nΕτικέτες Καλλιέργεια στο σπίτι, Ντομάτα, Πληροφορίες για τρόφιμα\nΣτην αγορά της Ρωσίας τα προϊόντα της ΕΑΣ Σητείας.\nΈλεγχοι για τη χρήση φυτοπροστατευτικών προϊόντων.\nΟι Ισπανοί θέλουν την πρωτιά στην παραγωγή ντομάτας.\nΑπό... σκάνερ νέοι αγρότες που έλαβαν επιδοτήσεις.\nΑναδυόμενη αγορά για τα ευρωπαϊκά κρασιά η Βραζιλία.\n«Ο κρόκος Κοζάνης και η αειφορική διαχείρισή του».\nΜια συνεταιριστική επιχείρηση στην αποστολή για Κίνα.\nΞεκίνησαν αιτήσεις για αποζημιώσεις από χαλαζόπτωση.\nΕυνόησαν τις καλλιέργειες οι τελευταίες βροχοπτώσεις.


Είμαι στα Χάη μου: "Ο ΒΑΣΙΛΗΣ ΤΣΙΤΣΑΝΗΣ ΚΑΙ ΟΙ ΔΥΟ ΕΛΒΙΡΕΣ" γράφει ο Πάνος Σταθόγιαννης (facebook, 6/9/2016)\n"Ο ΒΑΣΙΛΗΣ ΤΣΙΤΣΑΝΗΣ ΚΑΙ ΟΙ ΔΥΟ ΕΛΒΙΡΕΣ" γράφει ο Πάνος Σταθόγιαννης (facebook, 6/9/2016)\nΟ ΒΑΣΙΛΗΣ ΤΣΙΤΣΑΝΗΣ ΚΑΙ ΟΙ ΔΥΟ ΕΛΒΙΡΕΣ\nγράφει ο Πάνος Σταθόγιαννης (facebook, 6/9/2016)\nΓεννήθηκα την 11η Νοεμβρίου του 1900 στην Καβάλα ως Ελβίρα Μπενμαγιόρ. Εβραία. Πλουσιοκόριτσο. Το 1919, στη Δράμα, παντρεύτηκα τον επίσης Εβραίο και πλούσιο Αιμίλιο Κάκκη και έγινα Ελβίρα Κάκκη. Μεταξύ του 1941 και του 1945, στη Θεσσαλονίκη, που ήταν πολύ επικίνδυνο να είσαι Εβραίος, το άλλαξα σε Μαριάνθη Θεοδώρου. Από το 1945 μέχρι το 1987, που πέθανα στο Μάουντεν Βιου της Καλιφόρνιας, ήμουν η εβραϊκής καταγωγής Ελληνίδα Elvira Kakis – με ένα ‘‘κ’’ και κολλημένο πάντα το ‘‘ς’’ στο τέλος.\nΔεν έχω καμία σχέση με την εξ Αραγωνίας Ελβίρα ντε Ιντάλγκο, παρότι και οι δύο διατελέσαμε ‘‘καλλονές’’ της εποχής και τραγουδίστριες. Εκτός των άλλων, με περνούσε και οχτώ χρόνια. Ούτε που την έχω δει ποτέ μου. Βέβαια, την έχω ακούσει στο γραμμόφωνο να κάνει τη ‘‘Ροζίνα’’ στον ''Κουρέα της Σεβίλλης’’, την έχω ακούσει και στον ‘‘Μπάρμπα-Γιάννη τον κανατά’’ που είπε στα ελληνικά – καταπληκτική φωνή, δε λέω, αλλά καμία σχέση με τη δική μου. Εγώ είμαι λαϊκή τραγουδίστρια, εκείνη υψίφωνος της όπερας. Κι όμως, μέχρι που πέθανα, έρχονταν διάφοροι και με ρωτούσαν ποια πραγματικά είμαι, κι αν παράτησα τη Σκάλα του Μιλάνου για την αγάπη του Τσιτσάνη.\nΜ’ αυτόν τον καημό έφυγα. Διότι εγώ πράγματι είπα δύο τραγούδια του Τσιτσάνη, ενώ η άλλη Ελβίρα κανένα, αλλά, θεός φυλάξοι, δεν είχα τίποτα πονηρό μαζί του. Αυτό μου έλειπε, παντρεμένη γυναίκα, με τέσσερα παιδιά και δεκαπέντε χρόνια μεγαλύτερή του… Ούτε εκείνη είχε καμία σχέση με τον Βασίλη. Δεν συναντήθηκαν ποτέ. Έλα όμως που όλος ο κόσμος πιστεύει ότι χρησιμοποίησε το ψευδώνυμο Ελβίρα Κάκκη για να πει το καλαματιανό ‘‘Ποιος είδε πράσινο δεντρί’’ και το ζεϊμπέκικο ‘‘Πικρός είναι ο πόνος μου’’ του Βασίλη. Κι όχι μόνο αυτό, αλλά και διέκοψε την περιοδεία της από το Κόβεντ Γκάρντεν ως την Μητροπολιτική Όπερα της Νέας Υόρκης και το Καλόν του Μπουένος Άιρες, και ήρθε να μείνει στην Ψωροκώσταινα για το χατίρι του. Με άλλα λόγια, εγώ δεν υπάρχω ως καλλιτέχνιδα ή, αν υπάρχω, μπορεί να είμαι και η Ελβίρα ντε Ιντάλγκο, παράνομος δεσμός του Τσιτσάνη, που για να του κάνει το κέφι, παράτησε τις Τραβιάτες και έπιασε τα ‘‘Τι σου ’κανα, βρε μάτια μου / γιατί δε μου μιλιέσαι / γιατί δε με λογίζεσαι / τσαχπίνη μου / παρά με καταριέσαι…’’.\nΜπερδευτήκατε, βλέπω, γι’ αυτό και θα πιάσω τα πράγματα από την αρχή να μπείτε στο νόημα.\nΤον Βασίλη Τσιτσάνη τον γνώρισα αρχές φθινοπώρου του 1937, που ήρθε στη Δράμα με την ορχήστρα του Μήτσου Περδικόπουλου να παίξει στο σκεπαστό χειμερινό κινηματοθέατρο ‘‘Μέγας'' του αντρός μου (είχαμε κι ένα θερινό, που λεγόταν ‘‘Διονύσια’’), απ’ όπου είχαν παρελάσει όλοι οι μεγάλοι της εποχής από τον Αττίκ, μέχρι την Μαρίκα Κοτοπούλη. Ήταν ένα ψιλόλιγνο αγόρι εικοσιδύο χρονών που έπαιζε καταπληκτικά ένα πολύ παράξενο μπουζούκι. Όταν γνωριστήκαμε και τον ρώτησα, μου είπε ότι ήταν μαντόλα αλλά της είχε αλλάζει το χέρι και τα τέλια και την είχε κάνει μπουζούκι.\nΜ’ άρεσε πολύ να συγχρωτίζομαι με τους καλλιτέχνες, γιατί ήμουν κι εγώ φύση καλλιτεχνική. Μετά το πέρας τον παραστάσεων, ο Αιμίλιος ο άντρας μου έκανε το τραπέζι στα θεατρικά μπουλούκια ή στους μουσικούς. Τρώγαμε, λέγαμε διάφορα, οι άντρες έπιναν κρασί, εμείς οι γυναίκες λικεράκι, πειράζαμε ό ένας τον άλλον, αστειευόμασταν, γελούσαμε, και στο τέλος το ρίχναμε όλοι μαζί στο τραγούδι. Έτσι γίνονταν αυτά τα πράγματα παλιά. Ωραίες εποχές...\nΣ’ αυτά τα φαγοπότια έμαθα ότι ήταν Τρικαλινός κι ότι είχε κατέβει στην Αθήνα να σπουδάσει Νομικά, αλλά είχε βγάλει πρόσφατα κι έναν δίσκο που στη μία πλευρά ο Μήτσος ο Περδικόπουλος έλεγε το γνωστό δημοτικό ‘‘Σιγά, καλέ, την άμαξα’’ κι από την άλλη ένα καινούργιο του νεαρούλη με τα σπαστά μαλλιά που λεγόταν ‘‘Σ’ έναν τεκέ μπουκάρανε…’’. Νομικά και τεκέδες, δεν πάμε μαζί, σκέφτηκα από μέσα μου και κρυφογέλασα, αλλά δεν είπα τίποτα. Κρυφογέλαγα κι όταν τον άκουγα να μιλάει. Ήταν τόσο βαριά ήταν η προφορά του, που δυσκολευόσουν να τον καταλάβεις. Αφού όλοι τον φώναζαν ‘‘βλαχάκι’’’. Μετά, σιγά-σιγά την διόρθωσε κάπως, αλλά τότε μόνο τις μισές κουβέντες πιάναμε και προσπαθούσαμε να βγάλουμε συμπέρασμα. Έπαιζε όμως ένα μπουζούκι…\nΕκεί μ’ άκουσε κι εκείνος να τραγουδάω. Σ’ αυτά τα σπιτικά γλέντια οι γυναίκες ήταν που έδιναν τον τόνο. Έλεγα θυμάμαι το ‘‘Το γελεκάκι που φορείς’’, ο Περδικόπουλος μου έκανε δεύτερη φωνή και έπαιζε, έπαιζε και το ‘‘βλαχάκι’’ και με κοίταγε λοξά-λοξά. ‘‘Βρε μπας και το έπιασα πολύ ψηλά;’’ αναρωτιόμουν. Αλλά με το που τελειώνω το τραγούδι, εκείνος γυρνάει και λέει του αντρός μου που με καμάρωνε: ‘‘Κύριε Αιμίλιε, έχω στα σκαριά ένα δίσκο να γραμμοφωνήσω, κι αν δεν έχετε αντίρρηση, θα ήθελα να μου τα πει η σύζυγός σας…’’. Κοκκινίζω εγώ, βάζω τα γέλια, ο Αιμίλιος το σκέφτεται, με κοιτάει, γελάει κι εκείνος, ‘‘εντάξει’’, λέει, ‘‘εγώ δεν έχω ουδεμία αντίρρηση, αν, βέβαια, το θέλει κι εκείνη… Φτάνει να μην είναι τίποτα με μαστούρες και τα τοιαύτα…’’. Πολύ προοδευτικός άνθρωπος ο μακαρίτης ο άντρας μου, άλλος στη θέση του μπορεί και να το ’παιρνε για προσβολή, όμως ο δικός μου ήτανε πολύ μπροστά για την εποχή του. Αφού, να σκεφτείτε, αυτός πρωτοεγκατέστησε ηλεκτρικά κουδούνια στη Θεσσαλονίκη, αυτός ηλεκτροδότησε για πρώτη φορά τον Λευκό Πύργο! Είχε σπουδάσει ηλεκτρολόγος στην Ιταλία.\nΕγώ, στην αρχή, έκανα τάχα πώς δεν ήθελα, αλλά μέσα μου φτερούγιζε η καρδιά μου από τη συγκίνηση. ‘‘Εντάξει’’, είπα κι εγώ στο τέλος. Έτσι κατέβηκα στην Αθήνα, συνοδευόμενη από τον Αιμίλιο, βέβαια, Οκτώβριο του 1937, βρήκαμε τον Βασίλη, πήγαμε στην ΟΝΤΕΟΝ και τα είπα. Εκεί με άκουσε ο Σπύρος Περιστέρης, μου είπε ‘‘εσύ κοπέλα μου έχεις φωνή!’’, και να ’μαι πάλι στην Αθήνα ύστερα από μερικούς μήνες, αρχές τους 1938, να λέω το ‘‘Μάτια μου μεγάλα’’ και ‘‘Το πήρα πια απόφαση’’, αλλά αυτό είναι μια άλλη ιστορία...\nΤο βράδυ, μετά τη γραμμοφώνηση, ο Βασίλης μας κάλεσε να πάμε στο μαγαζί που δούλευε. ‘‘Στα «Μπιζέλια» ή στο «Κουκλάκι» παίζεις;’’ τον ρώτησε ο Αιμίλιος. ‘‘Τώρα είμαι στον «Πλάτανο», κοντά στο Σταθμό Λαρίσης. Θα το βρείτε ή να περάσω από το ξενοδοχείο να σας πάρω;" ‘‘Θα πάρουμε ταξί’’, του απάντησε ο Αιμίλιος.\nΤραγουδούσε κιόλας με την καλαμένια φωνή του και την περίεργη προφορά του που τα ‘‘ου’’ τα έκανε ‘‘ο’’. Κι όχι μόνο αυτό, αλλά σε μια στιγμή γυρνάει και λέει στους θαμώνες ότι το βράδυ αυτό παρευρίσκεται με το σύζυγό της και καλό του φίλο Αιμίλιο Κάκκη η κυρία Ελβίρα Κάκκη, ''με τη οποία χτες και σήμερα γράψαμε δύο τραγούδια που σύντομα θα κυκλοφορήσουν σε δίσκο.'' Σηκώνεται από το πάλκο, έρχεται στο τραπέζι μας κι αρχίζει να παίζει το δικό μας το καλαματιανό. Έπαιξε δυο φορές την εισαγωγή, γιατί δεν μπήκα με την πρώτη, ντρεπόμουνα, αλλά ο Βασίλης που είπε σιγανά αλλά επιτακτικά ‘‘έλα, ντε!’’ και ο Αιμίλιος με σκούντησε ενθαρρυντικά. Έτσι, με το που ολοκληρώνει για δεύτερη φορά την εισαγωγή, αρχίζω δειλά – ‘‘Ποιος είδε πράσινο δεντρί / μαυροματούσα μ’ και ξανθή / γιε μ’ / να ’χει γαλάζια φύλλα / μαύρα μάτια, μαύρα φρύδια…’’. Σείστηκε το μαγαζί από τα χειροκροτήματα. ‘‘Πάμε το άλλο’’, μου κάνει ο Τσιτσάνης κι αρχίζει να παίζει το ‘‘Πικρός είναι ο πόνος μου’’. Αυτό το είπα καλύτερα, γιατί είχα ξεθαρρέψει κάπως και είχε ζεσταθεί ο λαιμός μου, αλλά στο τέλος πάλι ντράπηκα να σηκωθώ από το τραπέζι, να με δει ο κόσμος που χειροκροτούσε και ήθελε να μάθει ποια είμαι...\nΜείναμε στο μαγαζί μέχρι που έφυγε και ο τελευταίος πελάτης. Τι περίεργο πράγμα που είναι οι μουσικοί, βρε παιδί μου! Παίζουν για να βγάλουν το ψωμί τους και μετά παίζουν και για δική τους διασκέδαση. Ψωμί και διασκέδαση – το ίδιο πράγμα!... Ήρθε όλη η ορχήστρα στο τραπέζι μας. Με τα όργανά τους. Μαζί κι ο κάπελας. Κάποιοι στρίψανε και τσιγάρα, από τα αλλιώτικα. Ο Τσιτσάνης έπιασε να λέει κάτι αδέσποτα μουρμούρικα της φυλακής. Και κάτι καινούργια, που μου είπε ότι θα πήγαιναν στη φωνή μου, αλλά δυστυχώς ήταν αντρικά. Ένα από αυτά μάλιστα, το ‘‘Να γιατί γυρνώ μες στην Αθήνα’’, θα του το έλεγε σε δίσκο ο Μάρκος. Ο κάπελας, που είχε φτιαχτεί πιο πολύ απ’ όλους, του λέει, ‘‘Ρε, βλαχάκι, παίξε μας και την Παραγουάη’’. Χαμογελάει εκείνος κι αρχίζει – ‘‘Μες στην Παραγουάη / σε φίνο ακρογιάλι / θα στήσουμε τσαντίρι ζηλευτό…’’. Εκεί έμαθα ότι το τραγούδι αυτό το είχε συνθέσει στην παλιά του μαντόλα, μαθητής ακόμα, σε ηλικία δεκαέξι χρονών. Το είχε πρωτοτραγουδήσει σε μια εκδρομή με το σχολείο του, κι ότι μόλις το άκουσε ο καθηγητής που τους έκανε Γεωγραφία, τον άφησε μετεξεταστέο, γιατί η Παραγουάη δεν έχει θάλασσα…\n‘‘Να δούμε τώρα πώς θα τα πας με τις Σαλονικιές, που είναι ντερμπεντέρισσες’’, του πέταξε ένας άλλος, και πήγα να προσβληθώ ότι έριχνε σπόντα για μένα, γιατί Σαλονίκη-Καβάλα είναι σχεδόν το ίδιο πράγμα. ‘‘Θα πηδάει τη μάντρα’’, έβαλε τα γέλια ο κάπελας. ‘‘Αφού ήταν παγκόσμιος πρωταθλητής στο πήδημα…’’ Αυτό το είπε επειδή, πάλι γυμνασιόπαις, είχε κάνει ρεκόρ στο άλμα τριπλούν, πηδώντας 11,41 μέτρα, παρακαλώ, και ο δήμαρχος των Τρικάλων του είχε δώσει Χρυσό Καλαμάρι. Η κουβέντα δεν ήταν για μένα, αλλά για το ότι ο Βασιλάκης επρόκειτο να πάει φαντάρος στη Θεσσαλονίκη, στο Τάγμα Τηλεγραφητών. ‘‘Ε, θα σ’ έχουμε και πιο κοντά μας’’, του είπε ο Αιμίλιος. ‘‘Να παίρνεις άδειες και να ’ρχεσαι να μας βλέπεις. Θα σου στήνω ολόκληρη παράσταση’’. Δεν ήρθε ποτέ. Όποτε έπαιρνε άδεια κατέβαινε στην Αθήνα και γραμμοφωνούσε καινούργια τραγούδια του. Επέστρεφε πάντα καθυστερημένος στο στρατόπεδο κι έτσι τον κλείνανε στο πειθαρχείο. Εκεί, κλειδωμένος, έγραψε την ‘‘Αρχόντισα’’.\nΟ Αιμίλιος δεν τον ξαναείδε. Εγώ μονάχα άλλες δύο φορές ακόμα. Τη μία το 1944 στη Σαλονίκη και την άλλη το 1963 στην Αμερική.\nΜε την ‘‘Αρχόντισσα’’ άρχισε και η δική μου ταλαιπωρία. Κυκλοφόρησε η φήμη ότι το είχε γράψει για μια πάμπλουτη γυναίκα τον είχε ταλαιπωρήσει πολύ μέχρι να την αποκτήσει. Ήταν, βλέπετε, και γυναικάς. Αφού το παραδεχόταν και η σύζυγός του, η κυρία Ζωή Τσιτσάνη. ‘‘Ήταν ωραίος και γλυκός ο Βασίλης μου και πολλές γυναίκες τον περιτριγύριζαν’’, διάβασα σε μια συνέντευξή της, μετά τον θάνατό του. ‘‘Πάντα ζήλευα, αλλά δεν το ’δειχνα…’’. Το λένε και τα ίδια του τα τραγούδια. Όλο αρχόντισσες, μόρτισσες, ξελογιάστρες μποέμισες, αθηναίισσες και Κατερίνες Σαλονικιές είναι. Και σαν να μην του φτάνανε οι δικές μας ως έμπνευση, έπιασε και τις αραπίνες. Γκιουλμπαχάρ, Ζαϊρες, Σεράχ και μάγισσες από την αραπιά. Το διατυμπάνιζε καθαρά και ο ίδιος – ‘‘Κι αν γυρίζουμε ξενύχτηδες τα βράδια / κι αν ρομάντζες τραγουδάμε στα σκοτάδια / κι αν τα νιάτα μας τα κάναμε ρημαδιά και με πόνο τα ποτήρια μας ρουφάμ / σερσέ λα φαμ / σερσέ λα φαμ…’’.\nΝα σας πω και κάτι να γελάσουμε – το ‘‘ρουφάμ’’ δεν το έκανε χάριν ομοιοκαταληξίας, έτσι το έλεγε κι όταν μιλούσε. Ευτυχώς που δεν έγινε δικηγόρος, να αγορεύει με τέτοια προφορά...\nΤέλος πάντων, σας έλεγα για την ‘‘Αρχόντισσα’’. Έκανε μεγάλη εντύπωση εκείνο το κουπλέ που λέει – ‘‘Πόσες καρδούλες έχουν μαραζώσει / και ξέχασαν για πάντα τη ζωή; / Μπροστά στ’ αρχοντικά σου τα στολίδια / σκλαβώθηκαν για σένα ξένοι και Ρωμιοί…’’. Άρχισαν αμέσως τα κουτσομπολιά. Ποια να ’ναι αυτή η πλούσια που τη γνωρίζουνε και ξένοι και ρωμιοί; Μήπως αυτή η Ελβίρα Κάκκη, που ενώ είπε δύο τραγούδια του, μετά εξαφανίστηκε μυστηριωδώς; Πες, πες, πες, στο τέλος βγήκε ότι η Ελβίρα Κάκκη δεν υπήρχε. Ήταν ένα παραβάν πίσω από το οποίο κρυβόταν η αλλοδαπή, ζάμπλουτη, διάσημη και, παραδόξως πώς, εγκατεστημένη στην Αθήνα Σπανιόλα σοπράνο Ελβίρα ντε Ιντάλγκο. Που, τάχα μου, ο Τσιτσάνης την είχε στην καψούρα του. Τι κι αν ήταν οι φωνές μας διαφορετικές. Αυτές της όπερας, λέγανε, την κάνουν τη φωνή τους όπως θέλουν.\nΕγώ όμως υπήρχα, μεγάλωνα τέσσερα παιδιά, ήμουν γυναίκα του σπιτιού κι όχι του πάλκου. Μπήκα τυχαία στο τραγούδι και όχι για να κάνω καριέρα. Αν και μπορούσα. Παρ’ όλα αυτά, αργότερα, στην Αμερική, όταν με πήραν κι εμένα τα χρόνια, σαν με ρωτούσαν διάφοροι τι δουλειά έκανα, τους έλεγα ότι ήμουν τραγουδίστρια. Αν και μετά το θάνατο του αντρός μου το 1940, δεν ξανατραγούδησα ποτέ στη ζωή μου. Ίσως καμιά φορά μονάχη μου, αλλά χαμηλόφωνα, σχεδόν από μέσα μου…\nΣτη Δράμα, πάλι, τα λέγανε ανάποδα – δεν υπήρχε η ντε Ιντάλγκο κι ότι εγώ κατέβαινα κάθε τόσο στην Αθήνα για να τραγουδήσω ‘‘Ριγκολέτο’’ στο Παλλάς. Και να συναντηθώ με το ‘‘βλαχάκι’’. Με την κάλυψη του συζύγου μάλιστα…\nΕκείνο, δηλαδή, που επαναλαμβανόταν σταθερά ήταν ότι κάτι έτρεχε ανάμεσα σε κάποια Ελβίρα και τον Τσιτσάνη. Είτε έτσι είτε αλλιώς, με παίρνανε κι εμένα τα σκάγια. Εμένα, που μόνο έναν άντρα γνώρισα στη ζωή μου, τον αδικοσκοτωμένο μου Αιμίλιο. Που αν και χήρεψα νέα γυναίκα, στα σαράντα μου, και στην Αμερική μου πρότειναν κάμποσες φορές από τις εβραϊκές οργανώσεις να μου βρουν έναν χήρο να με ξαναπαντρέψουν, εγώ έμεινα πιστή στη μνήμη του...\nΈγινε ένα τέτοιο μπέρδεμα που, αργότερα, κάποιος που δεν θα αναφέρω το όνομά του, έγραψε σε βιβλίο για τον Τσιτσάνη ότι η διάσημη σεφαρδίμ (Ισπανοεβραία δηλαδή) ερωμένη του τον είχε εγκαταλείψει και είχε παντρευτεί στη Δράμα κάποιον επίσης Εβραίο, αλλάζοντας το όνομά της από ντε Ιντάλγκο σε Κάκκη! Έγραψε, βέβαια, και ο Μανώλης Αθανασάκης ένα βιβλίο σωστό που αποκαθιστούσε την αλήθεια, αλλά τι να το κάνω, αυτό έγινε κοντά είκοσι χρόνια μετά το θάνατό μου...\nΤον ξαναείδα στη Σαλονίκη αρχές του 1944, μέσα στην Κατοχή. Με άλλο όνομα ετούτη τη φορά. Μαριάνθη Θεοδώρου. Εγώ και τα παιδιά μου είμαστε από τους μετρημένους στα δάχτυλα Εβραίους που γλιτώσανε. Έμαθα που έμενε, πήγα και τον βρήκα. Μου άνοιξε η γυναίκα του, η κυρία Ζωή Σαμαρά, που την είχε αρραβωνιάρα από προπολεμικά. ‘‘Ελβίρα!’’ με γνώρισε αμέσως εκείνος. Είχε αφήσει μουστάκι και φαινόταν πιο μεγάλος. Από ‘‘βλαχάκι’’ είχε γίνει ‘‘βλάχος’’. Η σύζυγός του μ’ έκοβε από πάνω ως κάτω, γιατί κι εκείνη είχε ακούσει τα περί Σπανιόλας Ελβίρας και με ζύγιζε. Δεν θα πρέπει να της γέμισα το μάτι, γιατί από την πείνα ήμουνα για κλάματα. Όλες μας ήμασταν για κλάματα. Είχα μπει και στο ΕΑΜ. Τα δύο μεγαλύτερα παιδιά μου ήταν ΕΛΑΣίτες και τα δύο μικρότερα στην ΕΠΟΝ. Αυτό όμως είναι μια άλλη ιστορία που μπορεί να έχει μεγάλο ενδιαφέρον, αλλά θα σας την πω άλλη φορά, γιατί τώρα το θέμα μας είναι ο Τσιτσάνης. Της εξηγήσαμε της γυναίκας και οι δύο, να ησυχάσει. Ησύχασε νομίζω. ‘‘Μείνε να κοιμηθείς απόψε μαζί μας’’, μου κάνει. ‘‘Θα πάμε το βράδυ ν’ ακούσουμε και τον Βασίλη στα «Κούτσουρα του Δαλαμάγκα»’’. Εξηγώ ότι είμαι χήρα και δεν κάνει, εκείνη επιμένει, επιμένει και η ο Βασίλης, όντως πήγαμε. Αν και είχε δικό του ουζερί δίπλα στο Μέγαρο του Μοσκώφ, πήγαινε και στα «Κούτσουρα».\nΤίγκα από κόσμο. Μας έβαλε να καθίσουμε μπροστά-μπροστά, στο τραπέζι του κουμπάρου του. Κοιτάω ποιος ήταν ο κουμπάρος και κόντεψα να λιγοθυμήσω – ο Νίκος Μουσχουντής, ο αστυνομικός διευθυντής της Θεσσαλονίκης, που εμάς τους αριστερούς μας κυνηγούσε λυσσασμένα. Εκείνος, πάντως, χειροφιλήματα, να μας βγάλει τις παλτουδιές, να μας κρατήσει τις καρέκλες να καθίσουμε, κύριος...\nΟ Τσιτσάνης είπε ένα σωρό τραγούδια που εγώ δεν τα ήξερα. Το ‘‘Μπαξέ τσιφλίκι’’, τον ‘‘Σακαφλιά’’, τις ‘‘Αραπίνες’’, το ''Όταν συμβεί στα πέριξ’’… Το ένα καλύτερο από το άλλο. Αλλά όταν έπιασε τη ‘‘Συννεφιασμένη Κυριακή’’, μου κόπηκε η ανάσα. Τι ήταν αυτό το πράγμα! Μ’ έπιασε κατευθείαν από το λαιμό και με καθήλωσε! Δίπλα μου, αυτός σκύλος ο Μουσχουντής έκλαιγε!\nΌπως αναμενόταν, μετά το τέλος, οι μουσικοί έμειναν και συνέχιζαν να παίζουν. Αυτοί οι άνθρωποι δεν χόρταιναν ποτέ. Μείναμε κι εγώ, η κυρία Ζωή, ο Μουσχουντής κι ένας ταγματασφαλίτης που ήταν μαζί του, αλλά σε άλλο τραπέζι αυτός. Αρχίζει ο Βασίλης τα πιο ‘‘έτσι’’, ο Μουσχουντής έχει λύσει τη γραβάτα του, πίνει και ξαναπίνει. Βγάζει από την τσέπη του σακακιού του ένα ‘‘έτοιμο’’ και το ανάβει. Το κατάλαβα από τη δριμιά μυρωδιά. Ο Βασίλης τον πλησιάζει όρθιος με το μπουζούκι και του παίζει στο μισό μέτρο έναν ‘‘Ύμνο’’ που είχε γράψει για το ΕΑΜ/ΕΛΑΣ/ΕΠΟΝ. ‘‘Σταμάτα, κουμπάρε’’, του κάνει ο Μουσχουντής και χαμογελάει. Ο Τσιτσάνης συνεχίζει να παίζει. ‘‘Σταμάτα, βρε τσόγλανε’’, του ξαναλέει, αλλά τώρα δεν μπορεί να κρατηθεί και βάζει τα γέλια. Όταν ηρεμεί, το σιγοτραγουδάει κιόλας – ‘‘Της Ελλάδας τα γερά παιδιά / το ντουφέκι πάντα συντροφιά / πολεμούνε για την λευτεριά…'' . Το είχε ακούσει πολλές φορές, φαίνεται… Ο ταγματασφαλίτης στο παραδίπλα τραπέζι κοιτάει αλλού και τρίβει το αυτί του.\nΤο 1945, βρήκα τρόπο κι έφυγα με τα παιδιά στην Καλιφόρνια. Βοηθήσανε πολύ και οι εβραϊκές οργανώσεις εξ Αμερικής. Αλλά, μη νομίζετε, ταλαιπωρηθήκαμε κι εδώ πολύ. Αφήστε τα, αφήστε τα… Αυτά πάνε μαζί με την άλλη ιστορία μου, εκείνη με το ΕΑΜ, τώρα συζητάμε για τον Βασίλη Τσιτσάνη, έτσι δεν είναι;\nΛοιπόν, στο σπίτι είχαμε γραμμόφωνο. Μου το αγόρασαν κάνοντας οικονομία τα παιδιά μου, ν’ ακούω τουλάχιστον τα δικά μου τραγούδια. Το ’θελα κι εγώ. Δεν τραγουδούσα που δεν τραγουδούσα, αν ξέκοβα τελείως από το τραγούδι, μπορεί και να τρελαινόμουν.\nΕπειδή οι Έλληνες στην Αμερική ήταν πολλοί, όλοι οι καλοί δίσκοι που κυκλοφορούσαν στην Ελλάδα, έφταναν σύντομα κι εδώ. Τους αγοράζαμε ή τους ανταλλάζαμε συναμεταξύ μας. Εγώ έβρισκα ελληνικούς δίσκους και από τους Εβραίους, που αγαπάνε πολύ τα δικά μας τα τραγούδια. Δεν είχα χάσει ούτε μία από τις δουλειές του Βασίλη. Τραγουδάρες. Μακράν ο καλύτερος. ‘‘Αντιλαλούνε τα βουνά’’, ‘‘Όμορφη Θεσσαλονίκη’’, ‘‘Νύχτωσε χωρίς φεγγάρι’’, ‘‘Κάποια μάνα αναστενάζει’’, ‘‘Χωρίσαμε ένα δειλινό’’… Μπαίνανε κατευθείαν στην καρδιά σου. Δεν μπαίνανε – ήταν ανέκαθεν εκεί, απλώς ο ‘‘βλάχος’’ τους είχε δώσει λόγια και μουσική… Εκείνο, πάντως, που με ανατρίχιασε ήταν το ‘‘Είμαστε αλάνια…’’. Το είχε συνθέσει στις αρχές του ’50, αμέσως μετά τον Εμφύλιο. Θυμάστε τι λέει, έτσι; ‘‘Είμαστε αλάνια, διαλεχτά παιδιά μέσα στην πιάτσα / και δεν την τρομάζουν οι φουρτούνες τη δική μας ράτσα. / Κάθε μας μεράκι γίνεται τραγούδι και το λέμε / και μες στα στραπάτσα, μάθαμε ποτέ μας να μην κλαίμε…’’. Ο Τσιτσάνης έκανε τους Έλληνες που μέχρι χτες σφάζανε ο ένας τον άλλον, να πιάνονται από τους ώμους και να χορεύουν αδερφωμένα. Είχε κάνει πολύ καλά που είχε κρατηθεί μακριά από τον Εμφύλιο. Γιατί αλλιώς δεν θα μπορούσε να τραγουδήσει. Αφήστε που όποια πλευρά κι αν έπαιρνε, λάθος θα ήταν. Απεδείχθη ιστορικά αυτό. Με το που το άκουσα (και το ξανάκουσα, και το ξανάκουσα), συνειδητοποίησα ότι η πατρίδα μας δεν έχει βγάλει πιο μεγάλο λαϊκό συνθέτη. Λέω ‘‘πατρίδα μας’’, επειδή, παρότι Εβραία, ξενιτιά για μένα είναι να είμαι μακριά από την Ελλάδα… Συνειδητοποίησα ακόμα τι μεγάλη τιμή μου είχε κάνει η ζωή να πω δικά του πράγματα. Από τα πρώτα του, τα πιο τρυφερά του. Αυτή η παράξενη ζωή που, από την άλλη, μου αφαίρεσε άντρα, τραγούδι, πατρίδα, τα πάντα… Και τα εκτίμησα περισσότερο αυτά τα δύο τραγούδια που είχε γράψει για τη φωνή μου.\nΠοια φωνή μου, δηλαδή, που η βαλίτσα με την Ελβίρα ντε Ιντάλγκο είχε πάει πολύ μακριά. Τώρα στην Ελλάδα λέγανε ότι το 1948 είχα φύγει άρον-άρον στην Τουρκία. Μπας και γιατρευτώ από τον έρωτά του. Γι’ αυτό κι εκείνος έγραφε και διάφορα για χανούμισσες κλισμένες σε σαράγια...\nΠέρασαν τα χρόνια, έπιασα να γερνάω, μέχρι που το 1963 πληροφορήθηκα ότι ο Τσιτσάνης έκανε τουρνέ στην Αμερική. Τα συνήθιζαν τότε οι τραγουδιστές αυτά, τα συνηθίζουν και τώρα. Θα έπαιζε δύο βράδια στη σειρά στο ελληνικό κέντρο διασκέδασης ‘‘Μωριάς’’ στο Λος Άντζελες. Πήρα τον γιο μου τον μικρό, τον Φρέντερικ –τριάντα τριών χρονών τότε– και πήγαμε. Εκατοντάδες Έλληνες. Ουρές απέξω. Στο διάλλειμα προσπάθησαν να τον δω στα καμαρίνια. Άλλες ουρές εκεί. Όλοι ήθελαν να τον αγκαλιάσουν. Κατάφερε να τον πλησιάσω. ‘‘Ελβίρα!’’, με γνώρισε αμέσως. ‘‘Ποια Ελβίρα, βλαχάκι’’, του είπα εγώ. ‘‘Ποιο είναι το επώνυμό μου;’’ ‘‘Ιντάλγκο’’, μου κάνει εκείνος και σκάει στα γέλια. Μπορεί πράγματι να είχε κι ίδιος ξεχάσει το πραγματικό μου επώνυμο. Μπορεί, πάλι, να μου έκανε πλάκα. Ό,τι κι αν ήταν, το διασκέδαζε πάντως. Λίγο τον είδα, γιατί έπρεπε να ξαναβγεί στην σκηνή. ‘‘Έλα μετά το τέλος της παράστασης να τα πούμε’’. Δεν πήγα. Είχα ήδη κλείσει τα εξήντα τρία και κουραζόμουν εύκολα. Αφού δεν έμεινα μέχρι το κανονικό τέλος της παράστασης. Μόλις είπε την ‘‘Αρχόντισσα’‘, βούρκωσα, είπα στον Φρεντ ότι δεν αισθάνομαι καλά, με πήρε και φύγαμε.\nΑπό το 1967 και μετά, που έπεσε η χούντα, τα ρεμπέτικα έγιναν και πάλι της μόδας. Τα παιδιά μου με πείραζαν. ‘‘Άντε, θ’ ακούσουμε τα τραγούδια σου από το στόμα του Νταλάρα…’’ Ευτυχώς, δεν τα είπε, γιατί έτσι παραμένουν ακόμα δικά μου. Πιο πολύ της Ελβίρας ντε Ιντάλγκο δηλαδή, γιατί το ‘‘Κάκκη’’ δεν αναφερόταν πλέον πουθενά. Αφού, να σκεφτείτε, με επισκέφθηκε κάποιος από την ελληνική ραδιοφωνία να μου πάρει συνέντευξη. Τα δύο πρώτα πράγματα που με ρώτησε ήταν για τη σχέση μου με τον Τσιτσάνη και για το πώς ήταν ως μαθήτριά η Μαρία Κάλλας. Η υψίφωνος, βλέπετε, μόλις εγκαταστάθηκε στην Αθήνα, έκανε μαθήματα φωνητικής με τη μέθοδο της Σχολής Γκαρθία και στην άλλη μεγάλη συνάδελφό μας...\nΔεν φταίνε μόνο οι δημοσιογράφοι και ούτε κι ο κόσμος που ψοφάει για κουτσομπολιά. Αφού ο ίδιος ο Βασίλης έδωσε το 1980 ολόκληρη συνέντευξη στον Πάνο Γεραμάνη για την εφημερίδα «Ακρόπολις» και εκτός των άλλων του μίλησε και για ‘‘κάποιες άγνωστες πτυχές της ζωής του, όπως την αναπάντεχη συνεργασία του με την Ισπανίδα σοπράνο Ελβίρα ντε Χιντάλγκο’’. Αχ, αυτό το ‘‘αναπάντεχη’’, αχ, αυτό το ‘‘αναπάντεχη’’, κι αυτά που αφήνει να αιωρούνται...\nΕίχε κι αυτός ανάγκη από έναν τέτοιο μύθο. Όλοι οι άντρες έχουν. Και οι πιο μεγάλοι. Πάντα με μια μοιραία γυναίκα στη μέση. Ανύπαρκτη ίσως. Βγαλμένη από τη φαντασία τους. Πάντα αρχόντισσα, όμως.\nΑπό την άλλη, έτσι είναι κι οι γυναίκες, σκέφτομαι. Ίδιες με τους άντρες. Ποια δε θα ’θελε να έχει εμπνεύσει αυτά τα λόγια – ‘‘Ό,τι κι αν πω δε σε ξεχνώ / και μπρος στην πόρτα σου περνώ / σου λέω λόγια μαγικά / με το μπουζούκι μου γλυκά…’’.\n/Δημοσιεύτηκε στο περιοδικό ''ΠΕΡΙΣΤΥΛΟΝ'', περιοδική έκδοση του ΠΟΕ του Υπουργείου Πολιτισμού, τεύχος 07, 2007, και περιοδικό "ΑΙΤΙΟΝ", τεύχος 1, Μάρτιος 2015.\nΑναρτήθηκε από Μεθόδιος Αργουμέντης στις 9/06/2016\nΕτικέτες αναγνώσεις, Πεζολογώντας..., Πρόσωπα με χαρακτήρα..., τεκμήρια ιστορίας


Οι "Πρωταγωνιστές" επιστρέφουν! - Tlife.gr\n17.01.2013 | 17:10\nΟι "Πρωταγωνιστές" επιστρέφουν!\nΈνας πολιτικός, ένας επιχειρηματίας, ένας τραπεζίτης, ένας «πρόεδρος», ο Λάκης και η κυρία Ελένη, στις φυλακές Κορυδαλλού… Τι συμβαίνει στην ΣΤ' πτέρυγα των φυλακών Κορυδαλλού; Υπάρχουν όντως κρατούμενοι που συνεχίζουν να ζουν ως VIP; Γιατί ακριβώς κατηγορούνται; Γιατί αποφάσισαν την προφυλάκισή τους οι δικαστές; Οι προφυλακίσεις «επωνύμων προσώπων» κάνουν την κοινωνία καλύτερη;\nΑυτά είναι μόνο ορισμένα από τα ερωτήματα που θα απασχολήσουν απόψε τους «Πρωταγωνιστές», τους πρώτους «Πρωταγωνιστές» της νέας χρονιάς, οι οποίοι επιστρέφουν δριμύτεροι στους δέκτες μας (23.30-Mega).\nΟι ιστορίες ,λοιπόν, των Άκη Τσοχατζόπουλου, Λαυρέντη Λαυρεντιάδη, Μάκη Ψωμιάδη, Λάκη Γαβαλά, Βασίλη Μηλιώνη (σκάνδαλο Energa και Hellas Power) και των υπαλλήλων του ΙΚΑ Καλλιθέας οι οποίοι συνελήφθησαν για διαφθορά, «πρωταγωνιστούν» στην εκπομπή, μέσα από τα στοιχεία των δικογραφιών τους και τις μαρτυρίες προσώπων.\nΣτην εκπομπή μιλούν ο Λάκης Γαβαλάς, προφυλακισμένος στην ΣΤ΄ πτέρυγα, για τους διάσημους συγκρατούμενούς του, τα ναρκωτικά στις φυλακές αλλά και για τον κήπο του. Η Μαρία Γαυγιωτάκη, προϊσταμένη Δ/νσης Επιθεώρησης του ΙΚΑ - ΕΤΑΜ που ανακάλυψε ότι συνάδελφοί της λυμαίνονταν το ΙΚΑ Καλλιθέας. Η κυρία Γαυγιωτάκη αποκαλύπτει ότι η ζημιά στο ΙΚΑ Καλλιθέας ανέρχεται στα 12 εκατομμύρια ευρώ.\n* Ο Βασίλης Λαμπρόπουλος, δημοσιογράφος που παρακολούθησε από την πλευρά του αστυνομικού ρεπόρτερ τις συλλήψεις των Τσοχατζόπουλου, Λαυρεντιάδη και των υπαλλήλων του ΙΚΑ.\n* Ο Λέανδρος Ρακιντζής, επιθεωρητής Δημόσιας Διοίκησης ο οποίος εκτιμά ότι η διαφθορά στο δημόσιο συνεχίζεται καθότι για κάποιους η κρίση είναι η τελευταία ευκαιρία.\n* Ο Βασίλης Σαμπράκος, αθλητικογράφος, παλαιός γνώριμος του Μάκη Ψωμιάδη, ο οποίος μιλά για την αδιαφορία των αρχών (αστυνομικών και δικαστικών) στη δράση Ψωμιάδη και τέλος και ο Φρίξος Δρακοντίδης, δημοσιογράφος ο οποίος κατέγραψε τα ξεφαντώματα του Βασίλη Μηλιώνη τις μέρες που κατηγορείτο για το σκάνδαλο Energa και Hellas Power.


Γιάννης Σκαφτούρος: Αυτοί είναι οι εκτελεστές του – Εικόνες ντοκουμέντα - Εφημερίδα Γνώμη Υπεύθυνη ενημέρωση\n27 Απριλίου 2022 20:55\nΝέα ντοκουμέντα από τους εκτελεστές του Γιάννη Σκαφτούρου, έρχονται στο φως της δημοσιότητας, όσο προχωρούν οι έρευνες των αρχών για τον εντοπισμό των δραστών και εν συνεχεία των ηθικών αυτουργών.\nΟι εικόνες καταγράφηκαν πέντε λεπτά μετά τις 12 το μεσημέρι και αφού οι τουλάχιστον τέσσερις εκτελεστές είχαν δολοφονήσει εν ψυχρώ τον Γιάννη Σκαφτούρο μέσα στην αυλή του εξοχικού του, κοντά στα Δερβενοχώρια.\nΟι δράστες επιβαίνουν σε μηχανή, η οποία ακολουθεί μία άλλη μηχανή και ένα αυτοκίνητο.\nΣτην εικόνα που έδωσε στη δημοσιότητα ο Alpha φαίνεται ο σάκος που έχουν μέσα τα καλάσνικοφ, καθώς και η ενδοεπικοινωνία που έχουν στα κράνη τους. Επίσης, φορούν γάντια.\nΕπιπλέον, κάμερα κλειστού κυκλώματος δείχνει 8 λεπτά μετά το έγκλημα την πρώτη μηχανή των δραστών, που συνοδεύεται από ΙΧ. Η δεύτερη μηχανή ακολουθεί 34 δευτερόλεπτα μετά και είναι αυτή που αντιμετωπίζει πρόβλημα, με αποτέλεσμα οι εκτελεστές να φύγουν πεζή.\nΟι αρχές εξετάζουν αν ο Γιάννης Σκαφτούρος είχε οικονομικές ή παλιές διαφορές, αν η εντολή εκτέλεσης του δόθηκε μέσα από τις φυλακές και αν το «χτύπημα» ήταν μήνυμα της «νέας γενιάς» της Greek Mafia.\nΓιάννης Σκαφτούρος: Συγκλονίζει η κόρη του που είδε με τα μάτια της την εκτέλεση – Περιγράφει καρέ καρέ όλα όσα συνέβησαν


Drake - Wichita State(-10.5)\nΣτο Missouri Valley Conference η τελευταία επιλογή μου για σήμερα απο το NCAA. Αλλο ενα μεγαλούτσικο χάντικαπ εδω αλλά και μια απο τις κορυφαίες ομάδες στην Αμερική στο πλευρό μας. To νο.4 Wichita State πηγαίνει στο Drake απόψε για να συνεχίσει το νικηφόρο του σερί που το έχει φέρει στο 7-0 στο conference και 20-0 συνολικά, (6-1 ats). To Drake στο 2-5 και αντίστοιχο ats στα φετινά τους ματς για το Missouri Valley.\nΜετα την περσινή εξαιρετική σεζόν οι Shockers του Wichita συνεχίζουν και φέτος το κρεσέντο τους. Μπορει να μην είναι απο τις πιο εντυπωσιακές ομάδες του NCAA αλλα σίγουρα ειναι απο τις πιο μεθοδικές με ραχοκοκαλιά την εξαιρετική αμυνα που παίζουν. Δεύτερο σερι εκτος εδρας ματς για την ομάδα μετα την νικη στο Ilst 70-55, με την άμυνα να εχει δεχτεί κατα σειρά 50-48-55 στα 3 τελευταία ματς. Το Drake απο την πλευρά του έβαλε τελος σε ενα αρνητικό σερι 5 αγώνων με νικη δύσκολη εντός 57-54. Οπως και στο νικηφόρο του ματς ετσι και στα 5 απο τα 6 τελευταία του εχει μηνει χαμηλά στο σκοράρισμα με την ομαδα να μένει κοντα στους 60 πόντους.\nΤο Wichita εχει ενα +15 με την άμυνα που παίζει 71/55.6, και σουτάρει κοντά στο 42% (33% 3pt), βολες στο 72% και ισχυρότατη κοντα στο καλάθι με ριμπάουντ 37/28. Προστατεύει καλα την μπάλα με 9 turnovers, ενω η δυνατή τους αμυντική παρουσία δημιουργεί 11, κρατάει τους αντιπάλους κοντα στο 36% shooting(26% 3pt). To Drake θα πρέπει να υπερβεί τα νουμερα του αποψε, καθως σκοράρει 67 και δεχεται κοντα 70 ανα/ματς. 45% shooting μεν με ικανό τρίποντο το οποιο θα δοκιμαστεί αποψε, ενω στις βολες ειναι κοντά στο 71%. Ενδέχεται να χασει εύκολα την μαχη κοντα στο καλάθι καθως επιτρέπει 30 ριμπαουντ και μαζεύει 28, ενω κανει και αρκετά turnovers 12 ανα/ματς.\n8/2/1 ATS το Wichita state στα τελευταία 11 που εχει δώσει το ζευγάρι, με τα δυο περσινά τους να τα παίρνει 71-56 και 75-63. Ως φαβορί το Wichita είναι 12-3 φετος, και 5-1 εκτος εδρας, ενω ειναι 6-1 ats μετα απο ματς που εχει δεχτει λιγότερους απο 60 πόντους φετος.\nΑνώτερη ομαδα το Wichita και φέτος και διαχρονικά, ποσο μάλλον το τελευταίο διάστημα που προταγωνιστει στο NCAA. Δεν θα σου βγάλει τα μάτια με θέαμα και τοσο όμορφο μπασκετ αλλά ξερει να κοντρολάρει τον ρυθμό στα ματς και να κλειδώνει αντιπάλους πολυ καλύτερους απο τον σημερινό. Το Drake ειναι μια μέτρια ομαδα που δεν εχει το ταλέντο να βρει εύκολα ποντους απέναντι σε τέτοια ομαδα. Αρκετες επιθέσεις τους θα πανε στο τρίποντο προς το τελος του χρόνου και ανάλογα με την σημερινή τους ευστοχία θα κριθει και το ποσο κοντά θα μείνουν στο σκορ. Αν το Wichita εχει και μια καλύτερη επιθετική παραγωγή και σκόραρε πιο ελεύθερα θα μιλούσαμε ισως για ενα πλήρες πακέτο. Το γεγονός οτι ανοιγει διαφορές με την άμυνα του θα με κρατήσει σε λιγο μικρότερο ποντάρισμα εδω καθώς πάμε να καλύψουμε διψήφιο χάντικαπ. Bet365 και Mybet έχουν το -10.5 για το Wichita State στο 1.90\nCreighton(-11.5) - Georgetown\nΑπο το Big East η επόμενη επιλογή στο NCAA, όπου θα πάμε να καλύψουμε ενα λίγο μεγαλύτερο χάντικαπ εδω. Μια απο τις πιο ζεστές ομάδες στο NCAA οι Creighton Bluejays υποδέχονται τους Georgetown Hoyas. Βαριά φανέλα μεν οι Hoyas αλλα φέτος δεν έχουν το ανάλογο ταλέντο στο ροστερ τους με ρεκόρ 3-4 και 2-5 ATS. Αγγίζουν την κορυφή η φετινοί Bluejays με ρεκόρ 6-1 και θετικότατο ats 5-2.\nΦυσικά η ιστορία που ξεχωρίζει είναι το ρεκορ που έκαναν οι Bluejays εκτός έδρας την Δευτέρα απέναντι στο NOva (96-68) με τα 21 τρίποντα που πέτυχαν, ενα ματς στο οποίο δινόντουσαν ως αουτσάιντερ 6.5 πόντων. Επέστρεψαν στις νίκες στο δεύτερο συνεχόμενο ντέρμπι μετα την ηττα απο το Providence που ήταν και το μοναδικό ματς στα τελευταία 5 τους που δεν ξεπέρασαν τους 80 ποντους. Τα δυο πιο πρόσφατα εντός τους η επίθεση έβγαλε 95 και 88 πόντους. Με αντιπάλους στο επίπεδο του σημερινού το Creighton εχει δείξει την σχετική άνεση με νίκες στο 17+.\nΤο Georgetown προβληματιζει, ιδιαίτερα στην περιφέρεια οπου ειναι και το δυνατό σημείο του Creighton. Συμπλήρωσε τρεις σερι ήττες οι δυο τελευταίες εντός και η πιο πρόσφατη απέναντι στο Marquette 72-80. Εκτος εδρας εχει υποστεί δυο ήττες με σκορ του 10+, με την μοναδική του νικη να ερχεται απέναντι στο αδύναμο Butler στην παράταση. Αδυναμία απέναντι σε καλές ομάδες τοσο επιθετικά αλλα και αμυντικά φέτος για τους Hoyas.\nΣτα team stats έχουμε ενα Georgetown που κινείται στο -3 φέτος επιθεση/αμυνα 65/68, σουτάρει λίγο πανω απο 40% ενω επιτρέπει και 40% με χαμηλά νούμερα στις βολες κοντά στο 64% και 33/31 στα ριμπάουντ. Πληγη αποτελούν τα 13 turnovers που κάνει ανα/ματς. Αρκετα ανώτερα τα νούμερα του Creighton σε βασικές κατηγορίες, με την ομαδα να ειναι επιθετική 82 αλλα να παίζει και άμυνα 68. Το συνολικό shooting στο 50% με τα τρίποντα στο 44% και τις βολες να αγγίζουν το 75%. Αμυντικά επιτρέπει περίπου 42% με τα ριμπάουντ να είναι στο 34/30. Κάτω απο 10 τα turnovers φέτος ανα/ματς για τους Bluejays (8.9).\nΟι δυο αντίπαλοι δεν εχουν πρόσφατη προϊστορία καθως οι Bluejays μεταφέρθηκαν πρόσφατα στο Big East. Oi Hoyas έχουν μερικα αρνητικά ats trends εδω, 1-3 εκτός φέτος, 1-3 απέναντι σε καλές επιθετικά ομάδες 77+ και 0-3 απέναντι σε ομαδες με θετικο ρεκορ μετα το πέρας 15 αγώνων. Πλειάδα θετικών trend για το Creighton, τα πιο σημαντικά ειναι το 2-0 ατς φετος εντός εδρας ως φαβορί 9.5-12.5 πόντων το οποιο φτάνει στο 6-2 τα 3 τελευταία χρόνια. 6-2 σε ολα του τα εντός φέτος και 11-5 συνολικά ως φαβορί.\nΚανένα ματς δεν ειναι ποτε το ιδιο με το προηγούμενο και ετσι δεν περιμένω το Creighton να κανει και αλλο ρεκορ σήμερα αλλα το οτι θα εχει αρκετή επιτυχία στον επιθετικό τομέα το θεωρό δεδομένο απέναντι στους Hoyas. Το Georgetown δεν μου εχει δείξει κατι απέναντι στους ισχυρούς του Big East και μαλλον θα αρκεστεί φετος να παλέψει τα ματς απέναντι στους ισοδύναμους του. Λιγοστές οι επιλογές του επιθετικά και αν δεν προσέξει αποψε μπορεί να φυγει με αρκετά βαρυ σκορ απο εδώ. Μπορει η επίθεση του Creighton να συγκεντρώνει τα φώτα αλλα εδω έχουμε να κάνουμε με μια καλά προπονημένη ομαδα που βγάζει και την ανάλογη ενέργεια στην αμυντική πλευρά. Δικαιολογώ τους book για την μεγαλούτσικη γραμμή εδω, καθώς υπάρχει διαφορά τουλάχιστον ενος επιπέδου ανάμεσα στους δυο. Καλύτερο line η Netbet (-11.5) στο 1.90 αυτή την στιγμή.\nMaryland - Pittsburgh(-4)\nΠρώτη πρόταση για σήμερα απο το NCAA, έρχεται απο το Atlantic Coast Conference με τους Pitt. Panthers να ταξιδεύουν στους Maryland Terrapins.\nΚοντά στην κορυφή το Pitt. με ρεκόρ 5-1 (3-2 ATS), 3-3 το Maryland (3-3 ATS). To Pitt. το κόντραρα μεσα στην εβδομάδα και μου έβγαλε μια ολοκληρωμένη εμφάνιση απέναντι στο ικανό Clemson καθαρίζοντας το ματς ουσιαστικά απο το ημίχρονο, (76-43). Απέναντι σε μια απο τις πιο ικανές αμυντικές ομάδες στο conference άγγιξε τους 80 πόντους ενω ανέβασε παρα πολυ και την δικιά του αμυντική ενέργεια. Ο σημερινός αντίπαλος μετρα 3 ήττες στα τελευταία 4 του ματς η τελευταία στο North Carolina State (56-65), η επίθεση εχει καταφέρει να περάσει τους 70 πόντους μολις μια φορα σε αυτά τα ματς, ενω αμυντικά εχει προβλήματα απέναντι σε ικανές ομάδες. Με το Florida State έχασε 61-85, ενω στο πρώτο ματς με το Pitt. 6/1/14, διασύρθηκε εκτός 59-79, ενα ματς στο οποίο οι Panthers ηταν φαβορί 9 πόντων. Κοιτάζοντας την απόδοση των δυο ομάδων σε εκείνο το ματς και τα stats τους το Pitt. κυριάρχησε σε σχεδόν ολους τους τομείς χωρις να αγγίξει ταβάνια η απόδοση του και παλι καθάρισε το ματς άνετα, συνεπώς και το σημερινό ματς ειναι βουνό για το Maryland.\nΚοιτάζοντας τα ομαδικά stats των δυο έχουμε σαφη υπεροχή για τους Panthers. Στο +14 περίπου offense/defense 74/60, με το Maryland χαμηλότερα 69/73. Το Pitt ξεχωρίζει για την ευστοχία του με 50% συνολικό shooting (43% 3pt) και δυνατό στο καλαθι 30/25, με το Maryland στο 33/31. Αγγίζει το 40% το συνολικό shooting για τους Terrapins, που επιτρέπουν καλα νουμερα αμυντικά 46%/40% 3pt.\n2 νίκες στα 3 τελευταία τους πιο πρόσφατα για το Pitt. με δυο καλύψεις του χάντικαπ σε αυτα τα ματς. 1-0 Ats φέτος ως εκτός έδρας φαβορί 3.5 με 6 πόντων το Pitt., και 4-1 τα 3 τελευταία χρόνια, ενω είναι και 5-2 φέτος ATS μετα απο ματς οπου επιτρέπουν λιγότερους απο 60 πόντους. Αντίθετα το Maryland ειναι 0-2 μετα απο ματς που σκοράρει λιγότερους απο 60 πόντους, και 1-3 απέναντι σε ομάδες που επιτρέπουν λιγότερους απο 64 πόντους.\nΆφησε πισω την ήττα απο το Syracuse το Pitt. με εμφατικό τρόπο μεσα στην εβδομάδα και απόψε εχει αλλο ενα βατό ματς απέναντι σε μέτριο αντίπαλο τον οποιο πελέκησε πρόσφατα. Αρκετές αδυναμίες διαπιστώνω στο παιχνίδι του Maryland που μάλλον δεν εχει ταλέντο να παλέψει με τις τοπ ομαδες στο Atlantic φέτος. Το οτι ακολουθεί μεγαλο ντερμπι την Δευτέρα με το Duke για τους Panthers πιστεύω οτι θα τους οδηγήσει σε ενα σχετικα γρήγορο άνοιγμα τις διαφοράς αποψε ωστε να μην σπαταλήσουν και ιδιαίτερες δυνάμεις σε ολόκληρο τον σημερινό αγώνα. Ευγενικό το σημερινό χάντικαπ που πρεπει να καλύψουν οι Panthers με μια διψήφια διαφορά να είναι μεσα στις δυνατότητες τους. Στο 1.90 το -4 για το Pitt. στην Bet365.\nΝa Li(-1,5 set)-Cibulkova\nΣήμερα το πρωί έχουμε τον μεγάλο τελικό στο Αυστραλιανού Οπεν για τις γυναίκες.\nΈκει θα βρεθούν αντιμέτωπες η Κινέζα Να Λι(Νο 4) και η Σλοβάκα Τσιμπούλκοβα(Νο 24).\nH Κινέζα Na Li που ειναι δικαίως φαβορί έχει φτάσει με ευκολία στον τελικό αν εξαιρέσουμε το παιχνίδι του β' γύρου κόντρα στην Τσέχα Σαφάροβα όπου έσωσε και ένα ματς ποιντ.Έχει άλλον ένα τίτλο γκραντ σλαμ(Ρολάντ Γκαρός 2011 κόντρα στην Σκιαβόνε),ενώ στο Αυσραλιανό όπεν έχει φτάσει 2 φορές στο τελικό χάνωντας από την Κλάιστερς το 2011 και από την Αζαρένκα το 2013.\nΑπό την άλλη Τσιμπούλκοβα παίζει το καλύτερο τέννις στην ζωή της και έχει φτάσει και αυτή με σχετική ευκολία στον τελικό.Έχει νικήσει κατά σειρά τις Σιαβόνε,Βόγκελε,Σουάρεζ Ναβάρο,Σαράποβα,Χάλεπ και Ραντβανσκα χάνωντας μόνο ένα σετ από την Σαράποβα.Μάλιστα στα 2 τελευταία παιχνίδια κόντρα με Χάλεπ και Ραντβάνσκα έχασε μόνο 5 games.\nΈχουν παίξει 4 φορές με την Κινέζα να μετράει ισάριθμες νίκες έχωντας χάσει μόλις ένα σετ.\nΕπειδή είδα κάποια ματς της Τσιμπούλκοβα,παίζει πολύ απο την baseline και περιμένει τα λάθη των αντιπάλων της.Το σύστημα κόντρα σε Χάλεπ και Ραντβανσκα δούλεψε,κόντρα όμως στην πολύ σταθερή και επιθετική Να Λι δύσκολα θα έχει τύχη και πιστεύω οτι δεν θα πάρει ούτε σετ.\nPhoenix Suns(-3,5)-Washington Wizards\nΑγώνας ανάμεσα σε 2 ομάδες με εντελώς διαφορετική φιλοσοφία.Η Ουάσιγκτον βασίζεται στην πολύ καλή της άμυνα(έχει όμως και από τις χειρότερες επιθέσεις στο ΝΒΑ),ενώ το Φοινιξ ανοίγει τον ρυθμό των ματς που παίζει και έχει από τις καλύτερες επιθέσεις στο ΝΒΑ.\nΟι Σανς κόντρα σε όλα τα προγνωστικά που τους ήθελαν στον πάτο της Δύσης,έχουν κάνει ένα πολύ καλό χρονιά και βρίσκονται στην 7η θεση στην Δύση ρεκόρ 24-17.Ο προπονητής Χόρνατσεκ έχει δώσει τα κλειδία της ομάδας στον Ντράγκιτς και ο Σλοβενος που κάνει μια all-star χρονια δίνει αρκετά γρήγορο ρυθμό στα παιχνιδια των Σανς.Κόντρα σε ομάδες της Ανατολής έχει καλά αποτελέσματα φέτος,ενω στο τελευταίο παιχνίδι εντός έδρας νίκησε την καλύτερη ομάδα στο Νβα την Ιντιάνα(βάση ρεκόρ) με το επιβλητικό 124-100.Γενικά στην έδρα του έχει πάρει πολλές νίκες(15-6),ενώ εντός έδρας σκοράρει κατά μέσο όρο 10 περισσότερους πόντους απ'ότι εκτός έδρας (109 έναντι 99).Για άλλο ένα ματς εκτός θα είναι ο βαικός γκαρντ Μπλέντσο,αλλά οι Σανς πριν 15 μέρες υπέγραψαν τον Βραζιλιάνο Μπαρμπόσα για να καλύψει το κενό του.Επίσης,πολύ καλή χρονιά κανει ο Τζέραλντ Γκριν που φέτος δείχνει οτι εκτός από εντυπωσιακά καρφώματα μπορεί να βοηθήσει σε πολλούς τομείς την ομάδα και οι δίδυμοι αδερφοί Μόρις που δίνουν πολλές λύσεις από τον πάγκο.\nΗ Ουάσιγκτον έχει ρεκόρ 20-21 και βρίσκεται στην 6η θέση στην ανατολή.Ωστόσο βάση ρόστερ θα περιμέναμε περισσότερα από τους μάγους αν υπολογίσουμε και το γεγονός οτι τα περισσότερα ματς τα δίνουν κόντρα στις αδύναμες ομάδες της Ανατολής.Έχει ένα πολύ καλό δίδυμο κοντών αφού οι Γουόλ και Μπιλ έχουν κοντά στους 20 πόντους μ.ο.Επίσης,η ομάδα είναι ιδιαίτερα ενισχυμένη και στην γραμμή των ψηλών με τους Γκορτάτ και Νενέ.Η ομάδα όμως παρά τις πολύ καλές μονάδες δεν έχει βρει χημεία και έχει κάνει πολλά άσχημα ματς.Στο τελευταίο τους παιχνίδι έχασαν εντός στην παράταση από την αποδεκατισμένη Βοστώνη.\nΣτα 12 τελευταία παιχνίδια ανεξαρτήτου έδρας οι Σανς προηγούνται 10-2.\nΠιστεύω,ότι το Φοίνιξ θα επιβάλει τον πολύ γρήγορο ρυθμό του και η Ουάσιγκτον δύσκολα θα καταφέρει να ακολουθήσει.Παίρνω και ένα μικρό χάντικαπ -3,5\nBorussia Monchengladbach – FC Bayern Munchen\n«Καθ’ αρχή και δύσκολη» ή το «η καλή μέρα από το πρωί φαίνεται», λέει ο θυμόσοφος λαός μας. Τι από τα δύο θα ισχύει, θα το γνωρίζουμε λίγο πριν τα μεσάνυχτα, όταν θα έχει ολοκληρωθεί ο πρώτος αγώνες στην Μπουντεσλίγκα, για το 2014. Χρονικά συμπίπτει και με την πρώτη προσωπική επιλογή, στην συγκεκριμένη σελίδα.\nΓκλάντμπαχ-Μπάγερν, σαν παλιό καλό κρασί, στο ξεκίνημα το Β’ γύρου, σε ένα πρωτάθλημα που θεωρητικά το κεφάλαιο τίτλος έχε τελειώσει. Η Μπορούσια, ομάδα με λαμπρή ιστορία, επιστρέφει δυναμικά στο προσκήνιο. Ειδικά φέτος βγάζει μια δυναμική, παραμένει αήττητη στα οκτώ τελευταία και στην έδρα της έχει παραχωρήσει μόλις δυο ισοπαλίες. Σήμερα έχει ΄δυο σημαντικές απουσίες στην άμυνα, εκ των οποίων η μια θα καλυφθεί από την επιστροφή του Ντομίνγκεθ , με την υποσημείωση ότι έχει να αγωνιστεί από τον Οκτώβριο.\nΟι Βαυαροί, μετά από μια χρονιά σταθμό, έχοντας κατακτήσει τα πάντα, φαίνονται περισσότερο ισχυροί παρά ποτέ. Βρέθηκαν στην ζεστή Ντόχα για την χειμερινή προετοιμασία και στην επιστροφή τους, δέχτηκαν μια ισχυρή σφαλιάρα από την Σάλτσμπουργκ με 0-3 εκτός έδρας, στο «καλημέρα» του ’14. Αμέσως βάρεσαν καμπανάκια, μετά από μια τραγική εμφάνιση που θύμιζε περισσότερο ομάδα μικρότερης κατηγορίας. Σήμερα ταξιδεύει στο Γκλάντμπαχ, χωρίς τους Σβαϊνστάιγκερ, Mαρτίνεζ, είναι αμφίβολος ο Ριμπερί, και είναι διαθέσιμοι Ρόμπεν και Λαμ.\nΠριν από δύο χρόνια είχαν ξαναβρεθεί στο ίδιο γήπεδο, πάλι στην πρεμιέρα του β’ γύρου, με την Μπορούσια να νικά 3-1, έχοντας όμως στην σύνθεση της Ρόις και Ντάντε.\nΔεδομένα σε λίγα ματς φέτος μπορούμε να κοντράρουμε την Μπάγερν, τουλάχιστον όπως έχει παρουσιαστεί έως σήμερα. Ένα από αυτά είναι το σημερινό, εξαιτίας της ιδιαιτερότητας που παρουσιάζει, επιστροφή μετά από ένα μήνα στην δράση και αγωνιστική εικόνα της τελευταία. Ο άσος σε αρκετές περιπτώσεις προσφέρεται και πάνω από 8,00. Επιλογή η διπλή ευκαιρία στο 1Χ σε μια απόδοση πάνω από 2,80.\nOther League (If League is not in List) 1. Bundesliga\nΠάμε και σε ένα αγώνα από το γυναικείο τέννις όπου έχουμε φτάσει στα ημιτελικά του Αυστραλιανού Οπεν,με τα μεγαλύτερα ονόματα(Σ.Γουίλιαμς,Αζαρένκα)να έχουν πάρει τον δρόμο της επιστροφής.\nΈτσι τα 2 ζευγάρια για τα ημιτελικά είναι Να Λι-Μπουσάρντ και Τσιμπούλκοβα-Ραντβάνσκα.\nΘα πάω στον β' ήμιτελικό όπου αντιμέτωπες είναι η Σλοβάκα Τσιμπούλκοβα και η Πολωνέζα Ραντβάνσκα.\nΟι 2 παίχτριες είναι συνομήλικες(γεννήθηκαν το 1989) με την Ραντβάνσκα να έχει 13 τίτλους στην συλλογή της και έχει φτάσει και μία φορά σε τελικό γκραντ σλαμ(Γουίμπλεντον 2012)αλλά είχε χάσει απο την Σ.Γουίλιαμς.Η Τσιμπούλκοβα έχει 3 τίτλους στην καριέρα της ,ενώ έχει φτάσει άλλη μία φορά σε ημιτελικό γκραντ σλαμ(Ρολάντ Γκαρός 2009).\nΈχουν παίξει 6 φορές με την Πολωνέζα να μετράει 5 νίκες,ενώ η Τσιμπούκοβα νίκησε πέρσυ στον τελικό του Στάνφορντ.Αν εξαιρέσουμε τους πρώτους 3 αγώνες που έγιναν πριν το 2008,στους υπόλοιπους 3 που έγιναν το 2013 το σκορ είναι 2-1 υπέρ της Ραντβάνσκα.\nΠαμε να δούμε όμως και τι έκαναν μέχρις στιγμής στο τουρνουά.Η Τσιμπούλκοβα παίζει το καλύτερο τέννις στην ζωή της και έχει φτάσει με σχετική ευκολία στα ημιτελικά.Έχει νικήσει κατά σειρά τις Σιαβόνε,Βόγκελε,Σουάρεζ Ναβάρο,Σαράποβα και Χάλεπ χάνωντας μόνο ένα σετ από την Σαράποβα.Μάλιστα στον τελευταίο αγώνα κόντρα στην πολύ καλή Χάλεπ έχασε μόνο 3 games.\nΑπό την άλλη η Ραντβάνσκα αν και στην αρχή κινδύνεψε απο Πουτίντσεβα και Παβλιουτσένκοβα τις οποίες νίκησε στα 3 σετ στην συνέχεια νίκησε την Ισπανίδα Μουγκουρούθα εύκολα,ενώ χτες κέρδισε και την Αζαρένκα με 2-1.Σε ένα ματς που η Λευκορωσίδα ήταν τραγική και είχε πάρα πολλά unforced errors.\nΟι αποδόσεις που δίνονται για νίκη της Ραντβάνσκα γύρω στο 1.40 είναι για γέλια.Πιστεύω,οι 2 τεννίστριες έχουν ίδιες πιθανότητες νίκες και θα ποντάρω η Τσιμπούλκοβα να πάρει τουλάχιστον 1 σετ στο άκρως ελκυστικό 1.80.\nMilwaukee Bucks(+4,5)-Detroit Pistons\nΑγώνας ανάμεσα σε δύο ομάδες που δεν τα πηγαίνουν και πολύ καλά τελευταία.Αν και αυτο ισχύει πρισσότερο για του φιλοξενούμενους Πίστονς,αφού το Μιλγουόκι είναι τραγικό ολόκληρη την χρονιά με κάποιες μικρές αναλαμπές που και που.\nΤο Ντιτρόιτ έχει κερίσει και τα 2 φετινά τους ματς με 115-94 στην έδρα του και με 105-98 εκτός έδρας,σε 2 αγώνες όμως που το Μιλγουόκι είχε πολλούς τραυματίες.\nΤο Ντιτρόιτ μέχρι πριν 15 μέρες βρισκόταν μεσα στην πρώτη 8αδα της Ανατολής με ρεκόρ κοντά στο 0.500 προέρχεται απο κακές εμφανίσεις αφού έχει στα τλευταία 10 ματς απολογισμό 3-7.Στο τελευταίο παιχνίδι κοντρα στους Κλίπερς στο Ντιτροιτ έχασε με 112-103,με τον Στάκι να πετυχαίνει 29 πόντους,ο Τζος Σμιθ έβαλε άλλους 24 όμως ο βασικός πλέι μεικερ της ομάδας ο Τζένιγκς έμεινε άποντος με 0/7 σουτ.Να θυμίσουμε οτι ο Τζένιγκς παίζει κόντρα στην παλιά του ομάδα αφού έπαιξε στο Μιλγουόκι τα προηγούμενα 4 χρόνια.\nΑπό την άλλη το Μιλγουόκι έχει το χειρότερο ρεκόρ σε ολόκληρο το ΝΒΑ με 7-33 και ουσιαστικά η φετινή χρονιά είναι χαμένη.Το μόνο θετικό είναι ο μικρός μέσος όρος ηλικίας των παιχτών που αφήνει ελπίδα για το μέλλον.Επίσης,ο Αντετοκούμπο δείχνει αρκετά καλά στοιχεία με μέσους όρους περίπου 10 πόντους και 6 ριμπάουντ και το Μιλγουόκι δείχνει να τον πιστεύει αρκετά.Πάντως,το 2014 δεν έχουν κάνει νίκη ακόμα,ωστόσο είχαν δύσκολο πρόγραμμα με περιοδεία στην Δύση.Έχουν φτάσει τις 17 ηττες στα τελευταία 19 ματς και δείχνουν να έχουν σοβαρό πρόβλημα στην επίθεση,οπού μόνο ο Μπράντον Νάιτ αποτελεί σίγουρη λύση.\nΠιστεύω,πως σήμερα οι γηπεδούχοι θα σπάσουν το ρόδι θα πάρουν την πρωτη τους νίκη για το 2014 κόντρα στους ασταθείς Πίστονς.\nΠαίρνω και το +4,5 για περισσότερη ασφάλεια.\nPittsburgh - Clemson(+11)\nΑρκετά ντέρμπι περιλαμβάνει το σημερινό πρόγραμμα στο NCAA, και θα μείνω σε μια πρόταση σήμερα με ενα αουτσάιντερ που μου έκανε κλικ.\nΣτο ACC η σημερινή αναμέτρηση με την έκπληξη μέχρι τώρα στο conference Clemson να ταξιδεύει στο δυνατό Pitt. Με ιδιο ρεκορ μπαίνουν στο σημερινό ματς οι δυο ομαδες (4-1), με το Pitt να εχει κανει δυο νικες στα ισάριθμα ματς του εντος και να ειναι 2-2-1 ATS φέτος στο conference. ATS μηχανη το Clemson μεχρι τωρα στο ACC (4-1) που δεν κατάφερε να καλύψει μονο στο δύσκολο ματς με το FSU. Χωρις ηττα οι Tigers ακόμα εκτός έδρας στα δυο φετινά τους ματς στο conference.\nTo Pitt. έρχεται απο δυο σερι εκτος έδρας ματς σήμερα, με το τελευταίο να καταλήγει στην πρωτη φετινή τους ηττα απέναντι στο ισχυρό Syracuse (54-59). Οπως δείχνει και το σκορ το ματς ειχε αρκετο ξύλο και δυνατές μαχες με τους Panthers να σπαταλούν ενέργεια μολις τρεις μέρες πριν. Σημερα δινωνται ως διψήφιο φαβορί, δευτερη φορα φετος εντος εδρας με την πρωτη απέναντι στο Wake (15.5, να μην καλύπτουν για ενα πόντο). Πριν μερικά ματς έχασαν εναν ρολιστα forward για το υπόλοιπο της σεζον, ο τριτοετής ειχε περίπου 9 πόντους μ.ο φέτος και 4 ριμπ. Οι Panthers θα ειναι κοντά στην κορυφή στο τελος της σεζόν με ισχυρή εδρα. Τα νούμερα τους θετικά μεχρι τώρα με 74 πόντους επιθετικά-64 παθητικό, 49% shooting(40%3pt). H ομαδα μαζεύει περίπου 31 ριμπάουντ και επιτρέπει 25, ενω σουτάρει στις βολες με 67%. Κοντα στα 11 turnovers ανα/ματς φέτος για τους Panthers, που μετα απο το σημερινο ματς θα ξεκουραστούν για περίπου 5 μερες.\nΤο Clemson τρέχει ενα θετικό σερι αυτη την στιγμή στο ACC και εκθέτει αυτούς που ειχαν αμφισβητήσει την ομάδα. Ναι μεν δεν το κάνει θεαματικά αλλα λοκαρει άριστα τον αντίπαλο στην αμυνα και πραγματικά τους βγάζει το λάδι. Την μεγάλη νικη απέναντι στο Duke διαδέχτηκαν αλλες δυο σχετικά άνετες απέναντι στο Vtech εκτος και η τελευταία πριν 3ης μέρες εντός με το Wake 61-53. To σημερινο ματς ειναι η αρχη ενος δύσκολου προγράμματος που θα κρίνει αρκετά για την φετινή σεζόν των Tigers, καθως ακολουθούν αλλα 2 εκτός έδρας ματς με το North Carolina και το δυνατό FSU. 5 μέρες ρεπο και για τους Tigers μετα το σημερινό ματς που ωσο τους εχω δει δείχνουν σε άριστη φυσική κατάσταση. Πρωτη φορα τους δινουν διψήφιους πόντους στο conference οι book, με τις άλλες δυο φορές που πηραν πόντους οχι μονο να καλύπτουν αλλα και να κερδίζουν τα ματς. Το 55 παθητικό στην αμυνα ειναι εξαιρετικό αλλα το 58 στην επίθεση δεν διεκδικεί δάφνες. 41% shooting για τους Tigers(33% 3pt), 71% βολές, με καλη παρουσία κοντά στο καλάθι 32 ριμπάουντ υπερ/28 κατα και 5 τάπες ανα/ματς. Αμυντικά κρατούν τους αντιπάλους κατω απο 40% shooting, και κατω απο 30% στο τρίποντο, με τα turnovers τους στα 10.\nTrends ως ζευγάρι δεν εχουν καθώς έπαιζαν σε διαφορετικά conference τα προηγούμενα χρόνια, καποια που ξεχωρίζουν μεμονωμένα για τις δυο ομαδες είναι το 0-2 ats που έχει το Pitt. φέτος απέναντι σε καλες αμυντικές ομάδες (που δέχονται λιγότερο απο 64 πόντους), με το Clemson να είναι 3-0ats ως αουτσάιντερ, και 2-0 απέναντι σε ομάδες με θετικό ρεκορ.\nΥπάρχει διαφορά ανάμεσα στους δυο, κυρίως στο επιθετικό κομμάτι με το Pitt. να εχει περισσότερες λυσεις. Βεβαια θα δοκιμαστεί σημερα επιθετικά απο μια εξαιρετική άμυνα και μαλλον δεν θα φτάσει τα φετινά του νούμερα, ενω περιμένω να δω και πως θα αντιδράσει μετα την πρώτη του ήττα φέτος στο conference. Το Clemson ειναι σε καλη κατάσταση και με άριστη ψυχολογία και πιστεύω οτι αν καταφερει να κρατηθεί κοντα στο σκορ στην αρχή του ματς, θα μετατρέψει τον αγώνα σε μια αμυντική μάχη. To γεγονός οτι ειναι το πρώτο ματς σε ενα σερι απο δύσκολα και ακολουθεί ρεπο νομίζω οτι θα κανει τους Tigers να δώσουν κατι παραπάνω οσων αφορά την ενέργεια απόψε. Δίκαιο φαβορί το Pitt. αλλά δεν θα το είχα τοσο μεγάλο, η γραμμή άνοιξε κοντα στους 10 και εχει προχωρήσει στους 11. Θα προτιμήσω τους Tigers εδω σε μια δύσκολη έδρα για να μας δείξουν απο τι είναι φτιαγμένοι. Στο 1.95 το +11 @ Paddy.\nNew Zealand - India (MJ McClenaghan's performance: 40)\nΔεύτερος αγώνας μεταξύ Νέας Ζηλανδίας και Ινδίας σε αυτή τη μίνι σειρά One Day Internationals(ODI) αγώνων και στο πρώτο παιχνίδι οι Νεοζηλανδοί έκαναν την έκπληξη και κέρδισαν τους περίφημους Ινδούς. Αυτό το αποτέλεσμα σίγουρα πρόσθεσε ιδιαίτερο ενδιαφέρον σε αυτό το παιχνίδι και η νίκη έχει γίνει σημαντική και για τις δυο ομάδες.\nΟι Ινδοί θέλουν να επαναφέρουν την τάξη και να θυμίσουν στους Νεοζηλανδούς ποιος είναι το αφεντικό στο άθλημα, οι γηπεδούχοι πάλι θέλουν να συνεχίσουν τις καλές εμφανίσεις που έχει η ομάδα και να πάρουν άλλη μια σειρά αγώνων μετά τις νίκες τους απέναντι στις Δυτικές Ινδίες.\nΈνας παίκτης που έχει ένα έξτρα κίνητρο στο σημερινό παιχνίδι είναι ο Mitchel McClenaghan. O Νεοζηλανδός bowler ήταν από τους καθοριστικούς παράγοντες της νίκης της Νέας Ζηλανδίας στο προηγούμενο παιχνίδι, αφού πήρε 4 wickets, το ένα πιο κρίσιμο από το άλλο και ουσιαστικά διάλυσε το batting των Ινδών. Με αυτά τα 4 wickets ο McClenaghan έφτασε τα 47 στην καριέρα του σε αγώνες ODI. Του μένουν άλλα 3 wickets για να φτάσει το όριο των 50 και αν γίνεται θα ήθελε να τα πάρει και τα 3 στο σημερινό παιχνίδι, αφού έτσι θα γίνει ο τρίτος στη λίστα τον bowlers που έφτασαν πιο γρήγορα στο όριο των 50 wickets σε ODI.\nΒέβαια και χωρίς να υπάρχουν τα ρεκόρ στη μέση, ο McClenaghan αναμένεται και πάλι να είναι κυρίαρχη φυσιογνωμία στην επίθεση της Νέας Ζηλανδίας και πιστεύω ότι μπορεί να πάρει 2 wickets και να καλύψει το όριο του 40 που του δίνουν. Ο παίκτης παίρνει 1 πόντο για κάθε run, 10 πόντους για κάθε catch και 20 πόντους για κάθε wicket. Τη συγκεκριμένη αγορά θα τη βρείτε στην κατηγορία player performances του αγώνα.\nMelbourne Stars - Hobart Hurricanes (Luke Wright's runs: 23.5)\nΤο τελευταίο παιχνίδι της έβδομης αγωνιστικής της Big Bash League διεξάγεται στη Μελβούρνη ανάμεσα στους αήττητους Stars και στου Hobart Hurricanes και είναι ένα παιχνίδι σχετικά αδιάφορο, όπως εξηγώ και στο σχετικό άρθρο στο cricket blog.\nΑν κάποιος δείχνει να ενδιαφέρεται πιο πολύ για το παιχνίδι, αυτοί είναι οι Melbourne Stars, που με τη νίκη εξασφαλίζουν την πρώτη θέση στην κανονική περίοδο και το πλεονέκτημα ως τους τελικούς. Όμως και οι Hurricanes θα ήθελαν να έχουν ένα μικρό αβαντάζ στη βαθμολογία πριν τον τελικό με τους Brisbane Heat για την τέταρτη προνομιούχο θέση. Συνήθως σε αυτά τα παιχνίδια αυτός που δεν έχει να χάσει πολλά παίζει και πιο άνετα και κάνει την έκπληξη και μακάρι να μπορούσα να στηρίξω τους Hurricanes, αλλά δεν μου εμπνέουν εμπιστοσύνη.\nΠαρά τα προβλήματα που δημιουργούνται στους Stars με την ένταξη του Wade στην εθνική Αυστραλίας και την πιθανή απουσία του Malinga από αυτό το παιχνίδι και την επιστροφή του Mascarenhas στους Hurricanes, το 2.50 που δίνει η νίκη τους και πάλι φαντάζει μικρό. Βέβαια, δεν είναι απίθανο να βγει κάποια ευκαιρία για trading στη διάρκεια του παιχνιδιού, οπότε δεν είναι και η χειρότερη επιλογή που μπορεί να κάνει κάποιος.\nΑλλά, υπάρχει μια επιλογή που νομίζω ότι είναι αρκετά καλή με βάση το ιστορικό του Luke Wright στο γήπεδο της Μελβούρνης. Ο Wright είναι allrounder που συνήθως είναι στη δυάδα που ξεκινάει το batting για τους Stars. Στο γήπεδο της Μελβούρνης έχει κάνει 70 και 49 runs στα δυο προηγούμενα παιχνίδια, ενώ σε 4 από τα 6 παιχνίδια των Stars αυτή την περίοδο έχει περάσει το όριο των 23 runs. Νομίζω ότι έχει καλή πιθανότητα και αύριο να κάνει αρκετά runs και να χτίσει τη βάση για ένα καλό σκορ για τους Stars.\nOther League (If League is not in List) T20 Big Bash League\nDe Paul - Xavier(-5)\nΣτο DePaul ταξιδεύει το Xavier σήμερα με σκοπό να συνεχίσει το καλό του φετινό ξεκίνημα στο BigEast.\n4-1 φέτος για τους Musketeers, με τις 4ης νίκες εντός και ήττα στο μοναδικό ματς εκτός, ντέρμπι με το Creighton. 5-0 ats φέτος το Xavier. To Depaul είναι στο 2-4 με μια νίκη εντός και μια εκτός, και 4-2 στο spread φέτος.\nΣημαντικό συν για το σημερινό ματς το οτι μπαίνει με 5 μέρες ξεκούραση το Xavier εδω σε αντίθεση με το DEpaul που πριν δυο μέρες περίπου εκτός στο Nova, και παίζει σήμερα εντός σε ενα ματς που ξεκινά νωρίτερα απο οτι συνήθως. Το Depaul δεν έχει δείξει καλά στοιχεία απέναντι στους καλούς αντιπάλους του conference, με βαριά πρόσφατη ήττα στο Nova (62-88 έπαιρνε 17 ποντους) και ηττα εντός απο το Creighton (62-81), έπαιρνε 10 ποντους εκεί. Κατω απο τους 70 ποντους η επίθεση και κοντά στους 78 αμυντικά. Κοντά στο 37 με 40% κινείται στο shooting, με 70% στις βολές, ενω είναι κάτω απο τα 30 ριμπάουντ ανα/ματς. Με πολλά turnovers 14 ανα/ματς. Αμυντικά επιτρέπει 33 ριμπάουντ περίπου, 50% shooting, και 40 στο τρίποντο.\nΈνα επίπεδο πάνω σίγουρα το Xavier, πηρε ολα τα ματς που έπρεπε μεχρι τωρα στο πρόγραμμα του με σκορ ασφαλείας, ενω η ήττα στο ντέρμπι με το Creighton δεκτή. Ολα τα spread που έπρεπε να καλύψει κοντά στα δυο καλάθια το έκανε και απόψε εχει μια καλή ευκαιρία να κάνει την πρωτη του εκτός έδρας νίκη καθότι και πιο φρέσκια ομάδα στο σημερινό ματς. Το 80αρι και άνω στο τσεπάκι στα τελευταία 4 ματς επιθετικά, 81 ποντους μ.ο, 50% shooting, και 40% τρίποντο. Ψηλά τα νούμερα στις βολές με 76% ενω προστατεύει καλά και την μπάλα με 9.5 turnovers ανα/ματς. Υπερέχει σήμερα κοντά στο καλάθι καθως μαζεύει 34 ριμπάουντ και επιτρέπει 27, ενω αμυντικά κινείται κοντα στους 74 ποντους, και θα μπορούσε να είναι λιγο καλύτερη η ομάδα στην shooting άμυνα (44% fg, 46%3pt).\nTrends και stats πολλά εδω δεν υπάρχουν καθώς έπαιζαν αρκετά χρόνια σε αλλα conference.\nΕπιθετικά δύσκολα θα ματσαρουν με το Xavier οι Demons σήμερα και εκει ειναι που νομίζω οτι θα κριθεί το ματς. Δεν μου έχει δείξει κάτι φέτος το DePaul απέναντι σε elite ομάδες και τα πάει καλύτερα απέναντι σε μέτριους αντιπάλους. 3ο ματς σε εξι μέρες για τους γηπεδούχους που είναι σχεδόν βέβαιο οτι θα βγάλουν κόπωση απόψε, πράγμα που θα βοηθήσει παραληλα αμυντικά το Xavier να ανεβάσει λιγο απόδοση στον συγκεκριμένο τομέα. Χάντικαπ που έχει ξανά καλύψει μερικές φορές φέτος απέναντι σε βατο αντίπαλο απόψε αξίζει το ποντάρισμα κατά την γνώμη μου. Στους -5 το χάντικαπ για τους Musketeers στην Bet365 @ 1.90.\nKansas - Baylor(Game total 141.5)\nKansas και Baylor θα συναντηθούν σήμερα σε αναμέτρηση για το Big12 στο NCAA. Μετα το σημερινό ματς οι δυο ομάδες θα έχουν την δυνατότητα να ξεκουραστούν για 5 μέρες μετά απο ενα διάστημα με 3 ματς μέσα σε 6 μέρες.\nΤο Baylor έδειξε σε αυτό το διάστημα οτι τελικά ηταν υπερτιμημένο απο τους book μιας και έκανε δυο σερι ήττες, και πήγε στο 1-3 φέτος στο Big12 με αντίστοιχο ats σε αυτα τα ματς. Καλύτερα τα πράγματα για το Kansas, χωρίς ήττα φέτος στο conference 4-0, και 3-1 ats.\nΣε μπετ συνόλου θα κινηθώ εδω όπως και πριν απο μερικές μέρες σε αντίστοιχο ματς των Bears. Το Baylor έχασε δυο κολλητά ματς το ντέρμπι απο το Tech (72-82) και 64-66 εντος απέναντι στο Oklahoma που είναι η έκπληξη στο φετινό conference. Επηρεασμένη μάλλον η ομαδα απο την πρόσφατη ήττα σε εκείνο το ματς, έμεινε και χαμηλά στο σκοράρισμα πραγμα που δεν συνηθίζει αλλα απο την άλλη έπαιξε και παράδοξα καλή άμυνα. Πιο δύσκολο το σημερινό ματς, καθώς περιλαμβάνει και ταξίδι και λίγες μέρες ξεκούραση πράγμα που θα επηρεάσει την αμυντική ενέργεια. 74 επιθετικά, 42% shooting, 70% βολες, 36 ριμπαουντ τα νούμερα μ.ο τα οποια εινα θετικά, κοντά στα 11 turnovers ανα/ματς, με την άμυνα να δέχεται κοντά στους 74, να επιτρέπει 48% shooting και 30 ριμπάουντ στους αντιπάλους. Το προηγούμενο ματς ηταν το μοναδικό under φέτος για τους Bears στο conference, (3-1), με την γραμμή βέβαια σε υπερβολικά επίπεδα 155 ποντους.\nΤο Κανσας είναι σε καλη κατάσταση, σπουδαία νικη απέναντι στο OKstate εντός 80-78, και σήμερα δίνει το δεύτερο του σερι στην έδρα του. Δέχτηκε περισσότερους ποντους το Kansas στα τελευταία του ματς με τον μ.ο κοντά στους 73 ποντους παθητικό. Επιθετικά ειναι σε καλη κατάσταση, κοντά στους 80 ποντους και ανω στα 3 τελευταία με την επίθεση να κλικαρει στους 83 μ.ο. Τα νούμερα που ξεχωρίζουν εδω ειναι το 54% shooting, 41% στο τρίποντο, και 71% βολες. Ματσαρει καλα κοντά στο καλάθι με το Baylor το Κανσας καθώς μαζεύει 37 ριμπάουντ και επιτρέπει 26. Αρκετά turnovers για τους Jayhawks 16, αλλα τα δυνατά του αμυντικά νούμερα το έχουν βοηθήσει φετος καθως επιτρέπει 39% shooting, και 28% στο τρίποντο. 3-1 στο οβερ φέτος οι Jayhawks, που εχουν δοθεί σε όρια πανω απο τους 150 ποντους φέτος, με το ενα under να έρχεται στους 154.\nΠαράδοση το ζευγάρι μεγαλη καθώς παίζουν χρόνια αντίπαλοι στο Big12 οι δυο τους. Στα δυο περσινά ματς είχαμε εκατέρωθεν διασυρμούς με τα ματς να μένουν στο under, αλλα δεν θα δώσω μεγαλη βαρύτητα σε αυτα τα αποτελέσματα καθώς το Kansas έχει αλλάξει περίπου το 80% του ροστερ φέτος. Απο το 97' και έπειτα στα ματς που έχουν δώσει στο Kansas το οβερ είναι 4-1, και συνολικά ανεξαρτήτου έδρας 8-5.\nΒγαίνουν σήμερα με γραμμές κοντά στο 141, καπου στην μέση δηλαδή απο προηγούμενες αλλα και αρκετά χαμηλή σε σχέση με αυτές που έχουν δώσει ως τώρα στις δυο ομάδες. Το γεγονός οτι έχει ανάγκη την νίκη το Baylor καθώς δεν θέλει να χάσει επαφή με την κορυφή θα το κάνει ανταγωνιστικό απόψε. Περιμένω και τους δυο λίγο κουρασμένους σήμερα μετα τα ματς τους που κρίθηκαν οριακά το ΣΚ, και πιστεύω οτι η κόπωση θα επηρεάσει περισσότερο το αμυντικό τους παιχνίδι, ανοίγοντας παραληλα διαδρόμους επιθετικά, ένας τομέας που είναι και οι δυο ικανοί. To αρχικό 141 έχει αρχίσει να κινείται προς τα πάνω, μπορούμε να βρούμε 141.5 στην Mybet @ 1.90.\nA.O. Women-Winner from 3rd quarter\nΗ εξήγηση εδώ.. http://www.infobeto.com/prognostika-stoiximatos-tennis/ao-women-winner-from-4th-quarter\nA.O. Women-Winner from 2nd quarter\nH εξήγηση εδώ http://www.infobeto.com/prognostika-stoiximatos-tennis/ao-women-winner-from-4th-quarter\nA.O. Women-Winner from 4th quarter\nΣήμερα το πρωί η Σέρβα Ιβάνοβιτς νίκησε με 2-1 σετ το μεγάλο φαβορί του τουρνουά Σ.Γουίλιαμς.Σε όλες τις εταιρείες έχουν αλλάξει οι αποδόσεις εκτος απο τον στοιχιμαν που πρεπει να μην το μυριζουν το αθλημα και έχουν ακόμα φαβορί την Σερένα.Χαρακτηριστικά στα ειδικά στοιχήματα του τέννις και απο ποιο τέταρτο θα είναι νικητρια δίνουν 1.50 στο 1ο τέταρτο στο οποίο βρισκόταν η Σερένα,4.50 στο τέταρτο της Αζαρένκα,9.00 στο τέταρτο της Σαράποβα και 10.00 στο τέταρτο της Να Λι.\nΜε αυτές τις προκλητικές αποδόσεις θα παίξω η νικήτρια να προέρχεται απο το τέταρτο της Αζαρένκα,με κάλυψη στα αλλα δύο τέταρτα με τις πολύ μεγάλες αποδόσεις.\nΠριν ένα μήνα οι δύο ομάδες είχαν ξαναβρεθεί αντιμέτωπες για την ημιτελική φάση του κυπέλλου και ο Παναθηναικός είχε κερδίσει με 67-59.\nΤο σημερινό παιχνίδι είναι για την 14η αγωνιστική του ελληνικού πρωταθλήματος,αλλά χωρίς κάποιο σημαντικό βαθμολογικό ενδιαφέρον αφου ο Ολυμπιακός βρίσκεται στο -2 από τους πράσινους και θέλει νίκη στο σημερινό παιχνίδι και αλλή μία γκέλα του Παναθηναικού για να πάρει το πλεονέκτημα έδρας.(Να θυμίσουμε ότι ο Ολυμπιακός ξεκίνησε με -2 την σεζόν για τα περσινά επεισοδια στον 3ο τελικό).\nΟι 2 ομάδες τον τελευταίο μήνα διαγράφουν εντελώς διαφορτικές πορείες,αφού ο Παναθηναικός μετράει 3-0 για την β΄ φάση της Ευρωλίγκας με νίκες κόντρα σε Λάμποραλ Κούτσα,Μιλάνο και Ανατολού Εφές.Στον ίδιο όμιλο βρίσκεται και ο Ολυμπιακός και έχει ρεκόρ 1-2 αφού νίκησε την πρώτη αγωνιστική την Φενέρ στο ΣΕΦ για να ακολουθήσουν 2 σερί ήττες απο Αρμάνι με 81-51 και απο Μπαρτσελόνα εντός με 72-81.Επίσης,στο ελληνικό πρωτάθλημα δεν τα πηγαίνει τόσο καλά αου έχασε απο τον ΚΑΟΔ στην Δράμα ενώ και την Κηφισιά την κέρδισε με τα χίλια ζόρια.\nΓια το σημερινό ματς ο Παναθηναικός θα έχει όλους τους παίχτες του ετοιμοπόλεμους,ενώ από τον Ολυμπιακό θα απουσιάσουν οι τραυματίες Λο και Πέτγουει.Οι νεοφερμένοι Κόλινς και Μουν δύσκολα θα πάρουν χρόνο συμμετοχής στο ντέρμπυ.\nΜε βάση την εικόνα των δύο ομάδων στα προηγούμενα μεταξύ τους ματς,περιμένω τον Παναθηναικό να εγκλωβίσει με την άμυνα του τον Ολυμπιακό και να πάρει μια εύκολη νίκη.Θα έχουμε πολλά ποσταρίσματα απο τον Παναθηναικό κόντρα στους πιο soft και κοντούς παίχτες του Ολυμπιακού.Επίσης το δίδυμο Γκιστ και Λάσμε έχει βρει τα πατήματα του και πάλι θα κάνει πλάκα στους ψηλούς του Ολυμπιακού.\nΓια να νικήσει ο Ολυμπιακός θα πρέπει να έχει καλό ποσοστό στα τρίποντα και να μείνει κοντά στην μάχη των ριμπάουντ.Κόντρα όμως στην καλύτερη αμυντική ομάδα της Ευρώπης και σε ένα κατάμεστο ΟΑΚΑ η αποστολή του μοιάζει mission impossible.\nΠαίρνω και ένα μικρό χάντικαπ -4.5\nOrlando - Boston(-2)\nΜάχη ουραγών σήμερα στο Orlando με τους Magic να υποδέχονται τους Celtics. 10-30 φέτος το Ορλαντο (7-13) εντός και 7-13 ATS φέτος, ενω οι Celtics είναι στο 14-27, 5-15 εκτός και 11-9 ats στα ταξίδια τους..\n10 ήττες σερι συμπλήρωσαν οι Magic με την ήττα τους απέναντι στο Charlotte πριν δυο μέρες (101-111). Αυτή ήταν και η δεύτερη σερί εντός και το 8 ματς στο οποίο δέχονται περισσότερος απο 100 πόντους. Τεράστιο πρόβλημα εχει δημιουργήσει στους Magic η απουσία του σέντερ Vucevic στα τελευταία 6 ματς ο οποίος θα συνεχίσει να απουσιάζει. Στα συνολικά 12 ματς που δεν εχει παίξει ο Μαυροβούνιος οι Magic δεν έχουν νικη φανερώνοντας την αδυναμία τους κοντά στο καλάθι με τον Glen Davis να ειναι φιλότιμος αλλα να μην αρκεί. Οι Magic σε τραγική κατάσταση παίρνουν πόντους απο τους book σε ολα τα τελευταία τους ματς, καλύπτοντας μολις μια φορα το χαντικαπ με το Σικαγο εντός σε διπλη παράταση (+6). Στα τελευταία 5 ματς μονο, επιτρέπει 114 πόντους στους αντιπάλους του, ενω φέτος δέχεται πανω απο 100 μ.ο στην έδρα του. Επιθετικά τα νούμερα του κάτω απο τους 100.\nΟι Celtics ξεπέρασαν τα δικα τους προβλήματα με ήττες (9 σερι) με καλή νικη απέναντι στο Toronto (88-83) πριν 4ης μέρες, αλλα ακολούθησε μια ηττα απογοήτευση για την ομάδα απεναντι στους ταλαιπωρημενους Lakers προχτές 104-107. Σε εκείνο το ματς επέστρεψε ο Rondo με λίγο χρόνο, ο οποιος θα παρει περισσότερο λογικά σήμερα και ενδέχεται η επιστροφή του σε εκείνο το ματς να πηρε περισσότερη σημασία απο οσω έπρεπε. Θετικό το γεγονός οτι το ιατρικό δελτίο ειναι λευκό μετα απο καιρό για τους Celtics που θα κοιτάξουν να συνεχίσουν τις επιτυχίες απέναντι σε εναν αντίπαλο πελάτη στην πρόσφατη προϊστορία. 10 νικες σερι μετρούν οι Celtics απέναντι στο Orlando, 4 σερι στην έδρα των Magic τα 3 τελευταία χρόνια (κάλυψαν το spread και στα 4) και 7-1 ats ανεξαρτήτου έδρας τα 3 τελευταία χρόνια. Τα δυο φετινά ματς μέσα στον Νοέμβρη τα πήραν οι Celtics, με 91-89 στο Ορλαντο (αουτσάιντερ 5.5 πόντων) και λιγες μερες μετά 120-105 στο TD garden (φαβορί 1.5 πόντων). Ακριβός στους 100 η αμυνα φετος εκτός, με την επίθεση να ειναι χαμηλά 93.3 και εδω είναι που περιμένουμε τον Rajon να ανεβάσει λιγο τα νούμερα. Στα τελευταία 5 εχουν μια ανεβασμένη παραγωγή στους 97 πόντους με την αμυνα να δίνει μολις ενα πόντο απο τον φετινό μ.ο.\nΣτα trends για τους δυο ξεχωρίζουν μερικα, με το Ορλαντο να είναι 1-8 ATS τον Ιανουάριο, 0-3 ATS ως αουτσάιντερ 3ον ποντων η λιγότερο, και 7-14 ATS απέναντι σε ομάδες με αρνητικά ρεκορ φετος. 5-3 φετος οι Celtics ATS απέναντι στο Southeast, και 37-19 τα τρια τελευταία χρόνια, 10-7 μετα απο non-conference ματς, με το ATS ρεκορ εκτος όπως είπαμε και στην αρχη να ειναι συμπαθητικό για τα δεδομένα της φετινής ομάδας (11-9).\nΑγωνιστικά νομίζω πως ματσαρουν καλα εδω οι Celtics, που μπορούν να πάρουν την μαχη κοντα στο καλάθι, ενω στην περιφέρεια η επιστροφή του Ροντο θα βοηθήσει καθώς Bayless και Avery είναι στα πάνω τους τελευταία και νομίζω οτι και εκει μπορούν να κερδίσουν την μάχη. Τελευταία φορα που κάλυψε spread ως φαβορί το Boston ήταν στις 13/12 στο ματς με τους Knicks εντός (-3, 90-86) αλλα νομίζω οτι σήμερα εχουν την ευκαιρία να πάρουν αλλη μια νικη απέναντι στους Magic που πραγματικά παραπαίουν, ενω έδειξαν αδυναμίες ηδη δυο φορες φετος απέναντι στους Celtics. Το χάντικαπ στο καλάθι ειναι αρκετα βατο αλλα επειδή απουσιάζει και η ποιότητα φετος απο τους Celtics θα κρατήσω το ποντάρισμα λιγο χαμηλότερα απο οτι συνήθως στο NBA. -2 οι Celtics στον Paddy @ 1.90.\nBerdych(Win the 3rd quarter)\nΠάμε μια βόλτα απο το τεννις γιατι το ΝΒΑ εχει καταντήσει ρώσικη ρουλέτα,με αποκορύφωμα τα κατορθώματα του Χιούστον που κατάφερε στον αγώνα κόντρα στην Οκλαχόμα να βάλει 19 ολόκληρους πόντους σε ένα ημίχρονο και πήγαμε πανηγυρικά κουβά.\nΠάμε στο αυστραλιανό όπεν και συγκεκριμένα στο 3ο τέταρτο όπουν έχουν απομείνει οι Φερέρ,Μπέρντιχ,Μάγιερ και Άντερσον.Για τον 4ο γύρο έχουμε τα ζευγάρια Μπέρντιχ-Αντερσον και Φερέρ-Μάγιερ.\nΕπιλογή μου για νικητής σε αυτό το τέταρτο είναι ο Μπέρντιχ,καθώς ο Φερέρ βρίσκεται σε παρατεταμένο ντεφορμάρισμα τους τελευταίους 5-6 μήνες,ενώ οι άλλοι 2 τεννίστες δύσκολα θα τον απειλήσουν.Μέχρις στιγμής έχει 3 εύκολες νίκες με 3-0 κόντρα σε παίχτες πιο χαμηλού επιπέδου όμως.Ωστόσο,έδειξε οτι βρίσκεται σε καλή κατάσταση και έχει πολύ μεγάλη ευκαιρία να φτάσει για πρώτη φορά στα ημιτελικά στο συγκεκριμένο τουρνουά.Και τα 3 προηγούμενα χρόνια έφτασε στα προημιτελικά,αλλά εκεί έχασε 2 φορές απο τον Τζόκοβιτς(2011,2013) και μία απο τον Ναδάλ(2012).\nΜε τον Άντερσον προσεχή αντιπαλό του,η προιστορία τα λέει όλα αφού σε 9 αγώνες έχει ισάριθμες νίκες.\nΗ λογική λέει ότι στον προημιτελικό θα παίξει με τον Φερέρ,αλλά δύσκολα ο Ισπανός θα σταθεί εμπόδιο στον δρόμο του.Έτσι αγοράζω το 1.85 στον στοιχιμαν για νικητή του 3ου τετάρτου τον Τσέχο.\nKansas City v Minnesota Utd €1264110\nMan Utd v Southampton €1065208\nGranada v Real Madrid €441103\nVillarreal v Sociedad €96061\nInter v Torino €93035\nAlaves v Getafe €69152\nSporting Gijon v Malaga €42374\nPumas UNAM v Toluca €31015\nReal Salt Lake v Colorado €27584


Βάζει στο ταψί μπριζόλες και ρίχνει από πάνω μόνο 2 υλικά...Το καλύτερο πιάτο - Συνταγές - Athens magazine\nΟι χοιρινές μπριζόλες μαγειρεύεονται με πολλούς τρόπους για να είναι νόστιμες. Εμείς σας έχουμε την καλύτερη συνταγή για να κάνετε την διαφορά!\nΜπορείτε να βάλετε ένα σωρό διαφορετικά βότανα, μπαχαρικά και σάλτσες στη μπριζόλα σας, ώστε να γίνει γευστική. Το χοιρινό κρέας απορροφά εύκολα γεύσεις και γίνεται ζουμερό και τρυφερό σχεδόν κάθε φορά που το μαγειρεύετε. Με αυτό τον τρόπο θα γλείφετε τα δάχτυλά σας, εκτός αν επιλέξετε να επισκεφθείτε τα μαγαζιά που σας προτείνουμε εδώ για την Τσικνοπέμπτη!\nΣας παρουσιάζουμε την τέλεια συνταγή για τις μπριζόλες σας!\nΑυτή η συνταγή, χρειάζεται μόνο τρία συστατικά.\nκρέμα από κοτόσουπα\nσκευασμένη σάλτσα ράντσο\nΚατ ‘αρχάς, ξεκινήστε τοποθετώντας τις πλυμένες χοιρινές μπριζόλες μέσα σε ένα ταψί.\nΜετά, προσθέστε την κοτόσουπα και νερό.\nΚαι τέλος, βάλτε την σάλτσα ράντσο.\nΣιγοψήστε το φαγητό για 6 ώρες. Έτοιμο!\nΔείτε το βίντεο και δοκιμάστε την εκπληκτική συνταγή!\nΟ καιρός φαίνεται να έχει "τρελαθεί" και τα σκαμπανεβάσματα είναι πολλά. Πώς θα τσικνίσουμε τελικά αύριο; Θα συνεχιστεί ο καλός καιρός και οι υψηλές θερμοκρασίες;\nΠρόσκαιρη μεταβολή του καιρού θα σημειωθεί αύριο Τσικνοπέμπτη, με βροχές και σποραδικές καταιγίδες σε πολλές περιοχές της χώρας, καθώς και χιονοπτώσεις στα ηπειρωτικά ορεινά, σύμφωνα με το meteo του Εθνικού Αστεροσκοπείου Αθηνών.\nΕνισχυμένοι θα είναι οι άνεμοι, βορείων κυρίως διευθύνσεων, ενώ πτώση της θερμοκρασίας θα σημειωθεί κυρίως στα βόρεια. Μάλιστα ο Κλέαρχος Μαρουσάκη προειδοποίησε για τον καιρό της Τσικνοπέμπτης, και την πρόγνωση μπορείτε να δείτε εδώ. Κανείς δεν περίεμενε ότι θα κάνει, μετά από τον καιρό των τελευταίων ημερών!\nΛαχταριστά πικάντικα μπιφτέκια με μουστάρδα και κάπαρη!


Google: Τα Pixel smartphones έχουν την καλύτερη κάμερα ... και ιδού η απόδειξη - Techland.gr\nHome / smart phones / Google: Τα Pixel smartphones έχουν την καλύτερη κάμερα ... και ιδού η απόδειξη\n6:42 μ.μ. smart phones\nΗ Google παρουσίασε τα Pixel και Pixel XL smartphones πριν από μερικές ημέρες σε ειδική εκδήλωση που διοργάνωσε για το σκοπό αυτό. Ήταν τότε που στέλεχος της εταιρείας αφιέρωσε αρκετό χρόνο κατά τη διάρκεια της παρουσίασης στον τομέα της κάμερας και τις εκπληκτικές φωτογραφικές ικανότητες που διαθέτουν τα νέα αυτά smartphones. Για να υποστηρίξει τους ισχυρισμούς του, δημοσίευσε μια σειρά φωτογραφιών.\nΠράγματι, αν εξετάσει κανείς τα αρχεία, διαπιστώνει ότι οι φωτογραφίες έχουν ληφθεί με μια από τις συγκεκριμένες συσκευές. Θα πρέπει να γίνει σε αυτό το σημείο μια σημαντική διευκρίνιση. Μερικές από αυτές τις φωτογραφίες έχουν υποστεί κάποια μικρή επεξεργασία από λογισμικά επεξεργασίας εικόνας, όπως είναι τα Snapseed ή VSCO. Παρόλα αυτά, αποτελούν μια πολύ καλή απόδειξη των δυνατοτήτων της κάμερας.\nΥπενθυμίζουμε ότι και τα δυο smartphones έρχονται με κεντρική κάμερα 12.3MP με μεγάλα 1.55μm pixels και διάφραγμα f/2/0, ενώ διαθέτουν και δεύτερη κάμερα στα 8MP. Περισσότερες φωτογραφίες μπορείτε να βρείτε στο σύνδεσμο της πηγής.\nGoogle: Τα Pixel smartphones έχουν την καλύτερη κάμερα ... και ιδού η απόδειξη Reviewed by D. Papadopoulos on 6:42 μ.μ. Rating: 5